qundao/data-zh-poetry huggingface dataset:
拜明孝陵
作者：孔尚任
朝代：清

宋寝齐陵尽野莎，英雄有恨欲如何。宝城石坏狐巢大，龙座金消蝠粪多。瞻像犹惊神猛气，禁樵浑仗帝恩波。萧条异代微臣泪，无故秋风洒玉河。
桃花扇·哀江南
作者：孔尚任
朝代：清
体裁：曲

【北新水令】山松野草带花挑，猛抬头秣陵重到。残军留废垒，瘦马卧空壕；村郭萧条，城对着夕阳道。
【驻马听】野火频烧，护墓长楸多半焦。山羊群跑，守陵阿监几时逃。鸽翎蝠粪满堂抛，枯枝败叶当阶罩；谁祭扫，牧儿打碎龙碑帽。
【沉醉东风】横白玉八根柱倒，堕红泥半堵墙高。碎琉璃瓦片多，烂翡翠窗棂少。舞丹墀燕雀常朝，直入宫门一路蒿，住几个乞儿饿殍。
【折桂令】问秦淮旧日窗寮，破纸迎风，坏槛当潮，目断魂消。当年粉黛，何处笙箫？罢灯船端阳不闹，收酒旗重九无聊。白鸟飘飘，绿水滔滔，嫩黄花有些蝶飞，新红叶无个人瞧。
【沽美酒】你记得跨青溪半里桥，旧红板没一条。秋水长天人过少，冷清清的落照，剩一树柳弯腰。
【太平令】行到那旧院门，何用轻敲，也不怕小犬哰哰。无非是枯井颓巢，不过些砖苔砌草。手种的花条柳梢，尽意儿采樵；这黑灰是谁家厨灶？
【离亭宴带歇指煞】俺曾见金陵玉殿莺啼晓，秦淮水榭花开早，谁知道容易冰消！眼看他起朱楼，眼看他宴宾客，眼看他楼塌了！这青苔碧瓦堆，俺曾睡风流觉，将五十年兴亡看饱。那乌衣巷不姓王，莫愁湖鬼夜哭，凤凰台栖枭鸟。残山梦最真，旧境丢难掉，不信这舆图换稿！诌一套《哀江南》，放悲声唱到老。
白云庵访张瑶星道士
作者：孔尚任
朝代：清

淙淙历冷泉，乱石路频转。久之见白云，云中吠黄犬。篱门呼始开，此时主人膳。我入拜其床，倒屣意颇善。著书充屋梁，欲读从何展。数语发精微，所得已不浅。先生忧世肠，意不在经典。埋名深山巅，穷饿极淹蹇。每夜哭风雷，鬼出神为显。说向有心人，涕泪胡能免。
神弦歌·问苍天
作者：孔尚任
朝代：清
体裁：诗

新历数，顺治朝，岁在戊子；九月秋，十七日，嘉会良时。
击神鼓，扬灵旗，乡邻赛社；老逸民，剃白发，也到丛祠。
椒作栋，桂为楣，唐修晋建；碧和金，丹间粉，画壁精奇。
貌赫赫，气扬扬，福德名位；山之珍，海之宝，总掌无遗。
超祖祢，迈君师，千人上寿；焚郁兰，奠清醑，夺户争墀。
草笠底，有一人，掀须长叹：贫者贫，富者富，造命奚为？
我与尔，较生辰，同月同日，囊无钱，灶断火，不啻乞儿。
六十岁，花甲周，桑榆暮矣；乱离人，太平犬，未有亨期。
称玉斝，坐琼筵，尔飡我看；谁为灵，谁为蠢，贵贱失宜。
臣稽首，叫九阍，开聋启聩；宣命司，检禄籍，何故差池。
金阙远，紫金高，苍天梦梦；迎神来，送神去，舆马风驰。
歌舞罢，鸡豚收，须臾社散；倚枯槐，对斜日，独自凝思。
浊享富，清享名，或分两例；内才多，外财少，应不同规。
热似火，福德君，庸人父母；冷如冰，文昌帝，秀士宗师。
神有短，圣有亏，谁能足愿；地难填，天难补，造化如斯。
释尽了，胸中愁，欣欣微笑；江自流，云自卷，我又何疑。
红桥
作者：孔尚任
朝代：清

红桥垂柳袅烟村，隋代风流今尚存。酒旆时遮看竹路，画船多系种花门。曾逢粉黛当筵舞，未许笙歌避吏尊。可惜同游无小杜，扑襟丝雨总销魂。
赠樊会公
作者：孔尚任
朝代：清

叉头挑出古云烟，混入时流乞画钱。内府收藏君总在，标题半是启祯年。
送牧堂上人游五台
作者：孔尚任
朝代：清

层崖翠接尉蓝天，百太清风待皎然。古雪难消山北面，春莺懒到寺东边。经色渡水何妨湿，衲袖穿花更觉鲜。不比人间行路苦，离情也废一宵眠。
送牧堂上人游五台
作者：孔尚任
朝代：清

层崖翠接尉蓝天，百太清风待皎然。古雪难消山北面，春莺懒到寺东边。经色渡水何妨湿，衲袖穿花更觉鲜。不比人间行路苦，离情也废一宵眼。
送驾至淮上恭赋
作者：孔尚任
朝代：清

淮烟淮水万民迎，飞放兰桡夜不惊。天马逍遥官路大，黄河恬静御桥平。公然衮冕看花立，竟许渔樵近仗行。最是光辉人坠里，龙颜喜顾唤臣名。
郑谷口隶书歌
作者：孔尚任
朝代：清

鲁中汉碑存十一，任城有三阙里七。郑固墓铭峙东平，苔蚀榛荒亦未失。汉碑结癖谷口翁，渡江搜访辨真实。碑亭凉雨取枕眠，抉神剔髓叹唧唧。惝恍拱揖汉代贤，梦中传授点画毕。蝉翼响拓携满囊，晓风吹须策驴疾。归来检付高手工，蜜香侧理装成帙。碑额碑穿碑阴完，《集中录》中无缺逸。文檀为函玉为签，琳琅金薤照晴日。谷口危坐四壁观，何殊蠹简蝌蚪漆。以指画腹昼夜思，久久古人精神出。纵横能为径丈书，小者针虿皆绵密。横飞直牵力千钧，盛年已入中郎室。如今垂老不轻挥，瘦臂撑拄肩崒嵂。镫下为我摹数番，古劲如镵金石质。汉后隶书谁登峰，学问无如谷口笔。珍重藏之胜藏碑，赞服作歌美非溢。
题搁笔亭四首有序·其一
作者：孔尚任
朝代：清
体裁：七言绝句

崔颢吟成绝妙辞，不因搥碎世谁知。青莲让美空叉手，壁上于今竟有诗。
题搁笔亭四首有序·其三
作者：孔尚任
朝代：清
体裁：七言绝句

白云黄鹤句多奇，具眼人来自避之。莫怪纷纷题壁者，模糊未见上头诗。
题搁笔亭四首有序·其二
作者：孔尚任
朝代：清
体裁：七言绝句

潇洒仙才有尽时，当年搁笔费寻思。唐人不及今人胆，敢续崔郎以后诗。
题搁笔亭四首有序·其四
作者：孔尚任
朝代：清
体裁：七言绝句

楼头有韵莫轻追，崔是司勋李是谁？发兴须游千里外，凤凰台上再吟诗。
鹧鸪天
作者：孔尚任
朝代：清
体裁：词

院静厨寒睡起迟，秣陵人老看花时。城连晓雨枯陵树，江带春潮坏殿基。
伤往事，写新词，客愁乡梦乱如丝。不知烟水西村舍，燕子今年宿傍谁？
春日由泻水桥至齐山
作者：孔尚大
朝代：清
体裁：七言绝句

两堤垂杨尽凋残，风透颓垣面面寒。只有鸬鹚能适意，莽随新水上沙滩。
嘉兴道中戒严邻舟皆结伴野泊
作者：孔尚萃
朝代：清
体裁：五言律诗

苕霅村村水，流来有落花。好峰行恐尽，芳草思无涯。棋局云容变，机丝雁阵斜。邻舟星月下，野泊即为家。
怀徐南村
作者：孔广业
朝代：清

慷慨悲歌今复古，平生风义友兼师。依依杨柳犹如此，采采芙蓉欲遗谁。列槛岚光皆入画，应门月色自敲诗。年来云树常相忆，况是秋风次第吹。
虫声
作者：孔广根
朝代：清

树杪秋声已不禁，那堪四壁动商音。咽残怨绿愁红地，冷入劳人思妇心。豆叶翻风篱落晚，苔花蚀雨寺门深。一樽自引舒清啸，助尔长吟更短吟。
挽陆元鋐联
作者：孔广覃
朝代：清
体裁：联

典郡矢清廉，归装片石；论诗重忠孝，大集千秋。
不雨叹
作者：孔庆瑚
朝代：清

春无雨，农民苦。麦苗短，枯遑萟。稷黍女，缚柳条。男打鼓圭璧，告神神不语。泪滴秋田未耕土。黑云四塞天如墨，望雨不来试风色。乱飞急点土未湿，风动云行留不得，举头忽见纤纤月。有兵之地多杀伤，无兵之地多凶荒。前年旱蝗在麦后，今年麦秋几无有。呜呼苍天兮民何辜！边隅不静兮，中田荒芜。宁被荒兮毋被兵，半菽不饱兮，芸芸其生。
不雨叹·其二
作者：孔庆瑚
朝代：清

有兵之地多杀伤，无兵之地多凶荒。前年旱蝗在麦后，今年麦秋几无有。呜呼苍天兮民何辜！边隅不静兮，中田荒芜。宁被荒兮毋被兵，半菽不饱兮，芸芸其生。
江岸阻风阴晴不定晚复见月诗以志之
作者：孔庆瑚
朝代：清

波流迅若驰，船泊转疑退。夕阳挂篷角，水光摇橹背。江面暗潮生，京口群山对。东风扶云行，天半倏如晦。骤雨须臾来，跳珠入船碎。兴阻击楫歌，倦欲欹枕寐。晴云一线明，仿佛得秋意。清声振芦苇，微凉逗衣袂。虫响正未歇，蚊阵时复肆。月影入船窗，窥人人未睡。
彩云归 见朱屿《小莲花室遗稿 挽词》
作者：孔庆贞
朝代：清

连宵噩梦讶纷萦。盼南天、一雁长征。当暗风送雨秋窗冷，乡信到、陡地心惊。那堪闻、驭鸾仙去，竟忙旋玉京。底事遽婴奇疾，欲问苍冥。伤情。花南燕北，记当年、听惯吟声。画师六法，书圣三昧，指授分明。到此时、遗编再展，只有脂墨如生。空肠断，遥望慈云，热泪如倾。
挽曾纪泽联
作者：孔庆辅
朝代：清
体裁：联

壮游遍九万里瀛寰，定大计、决大疑，七载駪征，寿世经猷真不朽，柔远联数十邦玉帛，集众思、广众益，两承鹗荐，酬君知遇更何年？
挽何凌汉联
作者：孔庆镕
朝代：清
体裁：联

蓬岛早看花，仰两朝开济鸿猷，名垂简策；苔岑常梦草，恸五夜遽回鹤驭，泪洒蘼芜。
渔人再觅桃花源不得路忆隐者
作者：孔庆镕
朝代：清

一舟重破绿溪烟，风景依稀别有天。路转峰回非旧迹，水光山色认前缘。昨宵鸡酒还疑梦，此景苍茫似隔年。满地落花人怅望，白云深锁夕阳边。
贺阮元50寿联
作者：孔庆镕
朝代：清
体裁：联

鼎甲连科，皆属公门桃李下；淮扬列郡，更开军府梓桑间。
自草凉驿至凤县
作者：孔昭焜
朝代：清

仰陟万山巅，俯蹑绝洞底。磊磊山上松，㶁㶁涧中水。山重水更复，登降良无已。茅屋有愚公，掬水茹松子。愚者不物役，尔智物役尔。
中秋玩月
作者：孔昭蕙
朝代：清

今夜团圞月，清光万里同。恐添慈母思，不敢说山东。
江南道中
作者：孔昭虔
朝代：清

雁声吹过古徐州，又向江湖叹敝裘。两岸菰蒲萧寺晚，一鞭风雨乱山秋。天涯作客悲王粲，逆旅何人识马周。惆怅年华同逝水，夕阳无语自西流。
车中偶成
作者：孔昭虔
朝代：清

城角寒烟冷暮鸦，乱山霜叶锁残霞。夕阳影里人家晚，秋在一村荍麦花。
饯春
作者：孔毓埏
朝代：清

绿惨红愁不自持，匆匆又是送春时。韶光老去莺无语，别绪添来鬓有丝。榆荚雨残人事改，楝花风尽鸟声移。归期定在三冬后，日望寒梅几树枝。
初铨常山
作者：孔毓玑
朝代：清

许国身犹健，亲民计尚疏。忽膺百里命，还证数行书。弦诵从吾好，桑麻奠厥居。惊心呼父母，核实定何如。
劝农
作者：孔毓玑
朝代：清

四民纷攘攘，农乃国家干。祈谷先祈年，岁岁劳宵旰。谁司民牧者，敢惮为民先。方春时始和，布谷声声唤。青旗届东郊，秧马中田遍。募夫载酒肉，遥遥向陇畔。挥手招之来，官民喜相见。沾涂勿尔嫌，安心尝一脔。尔民良苦辛，还愁勤惰半。越阡复度陌，祗为勤者劝。惰夫方偃仰，胡从饮而啖。须尔前致词，时哉慎毋玩。
劝蚕
作者：孔毓玑
朝代：清

同为浙中人，应识浙中事。嘉湖有布更缫丝，桑叶油油遍墟里。五月新丝蚕事成，办公先自官租始。更有余赀日用饶，女嫁男婚取诸此。桐江西来习俗移，土瘠民贫人懈驰。我是父母斯民责，循行敢惮临郊鄙。既怪耕氓只待天，还嗟女手忘生理。夏挥团扇冬携炉，辜负天公付十指。东隅旧有桑园名，微行芜没空山里。我遣平头赴彼都，购得桑秧五千纪。分播民间着意栽，森森弱植倾桃李。利赖犹需三五年，经营成局今朝起。预求并剪萝繁枝，下饼担泥勤省视。籧筐曲薄制坚完，早请蚕师蓄蚕子。何须作过觅蝇头，急切归家谋娣姒。细检当年旧志书，纺绩生涯似祖妣。轧轧机声浃比闾，衣丰食足兴百礼。我虽旦晚赋归田，神游叹羡常风美。
宿绣溪，梦中有作，觉来止记“饲雏双燕去还来”之句，次早至璞石，即景足成
作者：孔毓玑
朝代：清

淹煞春光兴易灰，眼前有景共徘徊。榴花浥露当茶灶，蒲叶翻风到酒杯。傍母群凫离复合，饲雏双燕去还来。祗怜此璞应怀玉，力士何年为一开。
山行遇雨
作者：孔毓玑
朝代：清

霏霏烟雾满寒山，霜叶淋漓点鬓斑。喜得耕犁经雨润，篮舆宛转白云闲。
征粮至浮河宿詹氏书斋次壁间韵
作者：孔毓玑
朝代：清

雨过青山翠万重，浮河新水浸芙蓉。入门先拭题诗壁，裁句时闻隔院钟。只愿康衢酬帝力，敢期褒德启侯封。明年幸免催科累，载酒携筐劳尔农。
龙山寺
作者：孔毓玑
朝代：清

谢却篮舆跨涧行，芒鞋沾湿似新晴。放眸惊见飞龙势，盥手欣闻漱玉声。洞壑留云微有迹，石崖抽树半无名。扶筇直上烟深处，螺髻重重拥化城。
龙山纪游十首
作者：孔毓玑
朝代：清

回龙潭下溯流泉，万派分飞一线悬。漱石穿畦映空碧，寻源应向白云边。径转蹊回杳无穷，耸身直欲破鸿蒙。小桥隔断仙凡界，何必天台擅化工。双崖连底都成玉，万树凌霄不附泥。翘首岩前参大士，宝山灵鹫晚来栖。石磴凌危常过鹿，溪流成坎细生鱼。珍珠帘卷当晴昼，寒雨垂垂下碧虚。山花开谢阅春冬，馥馥天香分外浓。谁向寒宫乞仙种，根株高寄玉芙蓉。花香散入空山月，龙气蒸成下界云。最是烟岚稠叠处，天光一线漏斜曛。行行耒憩洗心亭，楹外仙人迹已冥。啼为尘心洗难尽，特留滴乳注空青。龙蟾双洞渺难攀，一任闲云独往还。松炬斜穿仙鼠穴，玲珑应笑点头顽。良田平旷荫松筠，谷口云封远俗尘。清献先生未知处，桃源无复问津人。岳然高峙窈然幽，谁数潭西一小丘。若得柳州新作记，林峦终古擅风流。
龙山纪游十首·其一
作者：孔毓玑
朝代：清

回龙潭下溯流泉，万派分飞一线悬。漱石穿畦映空碧，寻源应向白云边。
龙山纪游十首·其七
作者：孔毓玑
朝代：清

行行耒憩洗心亭，楹外仙人迹已冥。啼为尘心洗难尽，特留滴乳注空青。
龙山纪游十首·其三
作者：孔毓玑
朝代：清

双崖连底都成玉，万树凌霄不附泥。翘首岩前参大士，宝山灵鹫晚来栖。
龙山纪游十首·其九
作者：孔毓玑
朝代：清

良田平旷荫松筠，谷口云封远俗尘。清献先生未知处，桃源无复问津人。
龙山纪游十首·其二
作者：孔毓玑
朝代：清

径转蹊回杳无穷，耸身直欲破鸿蒙。小桥隔断仙凡界，何必天台擅化工。
龙山纪游十首·其五
作者：孔毓玑
朝代：清

山花开谢阅春冬，馥馥天香分外浓。谁向寒宫乞仙种，根株高寄玉芙蓉。
龙山纪游十首·其八
作者：孔毓玑
朝代：清

龙蟾双洞渺难攀，一任闲云独往还。松炬斜穿仙鼠穴，玲珑应笑点头顽。
龙山纪游十首·其六
作者：孔毓玑
朝代：清

花香散入空山月，龙气蒸成下界云。最是烟岚稠叠处，天光一线漏斜曛。
龙山纪游十首·其十
作者：孔毓玑
朝代：清

岳然高峙窈然幽，谁数潭西一小丘。若得柳州新作记，林峦终古擅风流。
龙山纪游十首·其四
作者：孔毓玑
朝代：清

石磴凌危常过鹿，溪流成坎细生鱼。珍珠帘卷当晴昼，寒雨垂垂下碧虚。
侍母点消寒图
作者：孔淑成
朝代：清

堂上传呼停绣襦，慈萱看此掌中珠。鹤眠积雪三三径，猩点消寒九九图。月影清如今夜好，梅花香似去年无。眼前索笑随昆妹，博得欢颜韵不孤。
借居冶山弟公邸补种花树偶成
作者：孔璐华
朝代：清

虚庭自幽敞，依依百笏宽。我家汤沐宅，借居聊盘桓。堂前有古槐，绿阴影团圞。我亦爱花木，橐驼种此间。新槐出檐际，垂柳拂栏杆。紫藤杂丁香，还倚竹数竿。海棠最嫣姹，桃李何攒攒。虽未成老圃，因之忆杏坛。春深雨渐多，日日对花看。待得三五载，群卉皆可观。出游已十载，复来住长安。开轩惟把卷，恬然心共閒。
冬日雷塘墓庐有感
作者：孔璐华
朝代：清

十载归陈留，每每思故园。未识我姑面，含悲惟自吞。常见吾夫子，逢节慕亲恩。伤心不敢语，幸有椿堂存。视媳如弱女，义训谆谆言。凡为妇道者，德谦礼义纯。优然而待下，仆婢亦和温。克勤亦克俭，所闻敢不尊。谁料今夏时，变幻更莫论。山颓天忽倾，伤心复断魂。耿耿肺腑碎，泪痕变血痕。几度悲往事，无语望黄昏。衰草被长阡，松柏围古墩。罪重复何说，哀哀守墓门。
广东节署新建学海堂
作者：孔璐华
朝代：清

主人羊城节钺久，案牍终朝不释手。馀暇偶登越秀峰，择得一峰辟数亩。略加修筑有堂台，海阔天空眼乍开。夏木千章梅百树，登临遥望兴悠哉。紫澜翠岛摇清目，雨过风生凉满竹。四面窗纱日影微，云树相连满天绿。非为閒游设此堂，为传学业课文章。从今佳士多新作，万卷收来翰墨香。主人素爱研经史，欲美民风莫如此。更助香膏催读书，岭南他日留遗址。吾家尼山虽最高，无此海天好山水。
忆外书寄滇南
作者：孔璐华
朝代：清

拟入京华共旧林，不期滇海久分襟。锦囊但觉新诗少，白发还愁旧病深。万里江湖难放棹，一楼风雨独停琴。致君珍重无多语，惟把丹心答帝心。
汉金釭歌
作者：孔璐华
朝代：清

一锊金釭忆汉年，汉宫遗制至今传。赵家姊妹来何处，燕燕飞来绝可怜。双双燕入昭阳殿，班姬辞辇甘秋扇。黄金作屋贮温柔，《西京杂记》分明见。专宠承恩望久长，玉阶铜沓斗新妆。碧栊朱户参差起，歌舞声中夜未央。此釭嵌璧锁深阁，象床熊席明珠蛤。白璧蓝田似列钱，釭中翠羽涂金合。汉宫劫后久成灰，春风惟有野棠开。美人黄土归何处，此时犹见燕飞来。当年威斗尽颠倒，鼎在陶陵亦难保。千年未损古金纹，农夫犹得耕芳草。可怜涎涎啄王孙，釭上泥巢旧有痕。一镮人手寒金重，不打仓琅古木门。
汉金釭歌
作者：孔璐华
朝代：清
体裁：古风

一锊金釭忆汉年，汉宫遗制至今传。赵家姊妹来何处，燕燕飞来绝可怜。双双燕入昭阳殿，班姬辞辇甘秋扇。黄金作屋贮温柔，《西京杂记》分明见。专宠承恩望久长，玉阶铜沓斗新妆。碧栊朱户参差起，歌舞声中夜未央。此釭嵌璧锁深阁，象床熊席明珠蛤。白璧蓝田似列钱，釭中翠羽涂金合。汉宫劫后久成灰，春风惟有野棠开。美人黄土归何处，此时犹见燕飞来。当年威斗尽颠倒，鼎在陶陵亦难保。千年未损古金纹，农夫犹得耕芳草。可怜涏涏啄王孙，釭上泥巢旧有痕。一镮人手寒金重，不打仓琅古木门。
阙里随祖母程太公夫人恭迎宫辇
作者：孔璐华
朝代：清

《箫韶》风暖净尘沙，缥缈炉烟吐绛霞。凤辇曾停携半袖，玉音重问赐名花。千章宝炬春光晓，十里旌旗泗水斜。何幸随亲同被泽，皇恩优待圣人家。
题养蚕图
作者：孔璐华
朝代：清

静思吴越中，民妇实可怜。每到春夏交，育吞胜力田。采桑不辞劳，陌上破晓天。江北蚕独少，求茧尚艰难。我取越蚕子，育之楼榭间。北郊多柔桑，买此不费钱。越中旧仆妇，养蚕已多年。率彼怀其种，如蚁生蠉蠉。每日亲视之，桑叶何攒攒。将成色明洁，分箔上簇山。如雨食叶声，三起还三眠。吐丝皆成缕，作茧皆成圆。缫丝可为帛，剥茧可为绵。我思淮南人，耕稼业已专。何不教村妇，采桑满陌阡。民风既可厚，民力亦少宽。为语儿女辈，物力当知艰。几树桑青青，千个茧团团。贫女一月工，织成绮与纨。绮纨在尔身，忍令污且穿。所以莱公妾，讽谏咏诗篇。
题石室藏书图
作者：孔璐华
朝代：清

敬题藏书图，盥手展卷轴。开图心更伤，先姑倚书屋。端严坐幽居，风景满清目。诗书藏石室，庭前荫桐竹。夫子尚幼年，侍亲捧书读。我舅因远游，慈训严且肃。夫子本好学，显亲与宗族。哀哉孝思纯，每忆慈亲哭。命吾当勤俭，往迹说心曲。诗书亲口传，典衣买薪粟。常自忆昔时，抱恨意未足。我闻惟泪下，哽咽对清烛。未得侍慈颜，百身何所赎。衔哀拜遗容，濡毫更奠祝。
挽张之洞联
作者：孔祥柯
朝代：清
体裁：联

联盟捍患，定策兼祧，倚畀重枢廷，允矣，吊张元伯之丧，数郡毕至；培养新知，保存国粹，勤劳彰学界，惜乎，继文达公而去，薄海衔哀。
挽张百熙联
作者：孔祥柯
朝代：清
体裁：联

志在更新，心忧黄种，应推为政界伟人，惜所愿未偿，我公能无遗憾；功垂不朽，泽被青年，方倚作中兴霖雨，今遽闻溘逝，天子默念勤劳。
挽张之洞联
作者：孔祥榕
朝代：清
体裁：联

读劝学两篇，经济文章，勋业允堪崇一代；缅服官卌载，忠清坦白，讴歌岂仅永千秋。
三峡观瀑布
作者：孔祥淑
朝代：清

奇峰秀削插当面，晓起凌虚天一线。轰轰震谷雷乍鸣，重岩陡转飞白练。如烟如雪势奔腾，大珠小珠满地溅。碧潭千尺窈而深，响滴铜壶漏传箭。蛟龙不作尘不染，皎洁水光澈底见。静观顿使道心清，日暮云封犹眷恋。
偶成
作者：孔祥淑
朝代：清

芙蕖带露满池开，金井梧桐点翠苔。无限云山刚过眼，碧纱窗外燕双来。
剑州道柏
作者：孔祥淑
朝代：清

绝壁过云天宇辟，盘拿两行森战戟。行人指点不敢攀，云是桓侯手植柏。经霜傲雪风骨遒，绿柳红花皆避席。落落丹崖虽自赏，终造凤楼高百尺。斡旋造化天无功，扶持千载寿金石。根深叶茂多庇荫，树比甘棠犹爱惜。
华阴道中
作者：孔祥淑
朝代：清

柳拂秦关道，云山过几重。前村知不远，花外一声钟。
夔府舟中
作者：孔祥淑
朝代：清

江水滔滔去，春来景倍生。帆从天外落，人在镜中行。黄鸟含烟啭，青畴带雨耕。长途千里别，不尽故乡情。
巴东舟中
作者：孔祥淑
朝代：清

猿啼两岸夕阳催，江上何人赋落梅。山影漫随烟霭去，钟声时杂雨风来。鸟穿叠嶂阴云合，舟入重岩石壁开。到此蓬莱知不远，我今新自蜀东回。
春日偶成
作者：孔祥淑
朝代：清

春来无事小窗前，手弄瑶琴已暮天。一曲未终花影上，碧栏杆外月初圆。
汉江舟中
作者：孔祥淑
朝代：清

荆门三峡尽，万里送行舟。帆急山俱动，江平水不流。柳舒桃叶渡，花隐夕阳楼。回首碧云暮，开尊对月浮。
留别
作者：孔祥淑
朝代：清

携手河梁上，滔滔水不波。盈觞愁未解，折柳劝徒歌。红日离时短，青山别后多。相思期努力，莫负夕阳过。
读史
作者：孔祥淑
朝代：清

鸿濛判天地，清辉并日明。仪型孚万国，端由内化成。早朝警永巷，失德误倾城。法戒昭古鉴，尚论贵持平。燕私苟不忝，千载流芳声。诞降开王业，瑞纪《生民》诗。绵绵承世德，三后助鸿基。艰难知稼穑，动静慎容仪。胎教更太任，鸑鹫鸣西岐。有归信天命，蒙难晦明夷。作孚同服事，不使臣节亏。家国通一理，端为百世师。一片骊山火，良由百媚生。艰难祖宗业，累洽启昌明。牝鸡鸣旭旦，禾黍满镐京。祸生于所爱，损积于多盈。致令千载后，殷鉴难为情。淖齿乱齐国，君走不知处。端赖王孙贾，讨贼声威著。袒右驱市人，难其在急遽。藉无倚阊训，何能起衣去。虽非纯臣节，罪得就斧锯。大义伸慈母，全国有令誉。晏安岂可怀，先贤譬酖毒。况在世禄子，怙侈恣所欲。朝日而夕月，孜孜惟不足。劳心与劳力，贵贱各有属。所以文伯母，勤事自检束。教子多义方，不才由土沃。岂独鲁邦瞻，永作保家箓。法律为诗书，周召尽刑馀。汉兴承秦弊，罗织不遑居。邈哉隽子母，好生复太初。闻狱多平反，言笑始自如。秋肃布春阳，讼理永终誉。执地尽若此，囹圄庆空虚。大孝通神明，甘泉涌其舍。当姑未谅时，姜诗难宽赦。溯流汲江水，轩然风涛作。鸡鸣空往还，姑渴愁难破。夜纺市珍羞，下堂犹参佐。使无邻母对，翻益贤妇过。至诚感姑心，仪型远迩播。画虎状狰狞，遥望犹悚惧。况在小儿女，何敢与之遇。父为虎所曳，杨香赫然怒。奋臂不顾身，搏虎如搏兔。扼颈虽靡牙，俯伏驰若鹜。笑彼逐虎者，色变失故步。善撄如冯妇，负嵎犹四顾。纲常弥宇宙，惟孝为至德。慨世巧趋避，灵府尽茅塞。表表叔先雄，伤父尸未得。矢志殉中流，号泣废寝食。岂无弟与夫，永诀良恻恻。亦有子与女，割爱靡姑息。梦告后六日，同浮江之侧。鬼神为呵护，蛟龙为藏匿。大节光天壤，丰碑彰奇特。淮寇一窠蜂，所至无生理。詹女诱甘言，贼反任驱使。父兄脱兵刃，过市跃于水。暂屈非偷生，完贞得所死。骂贼岂不烈，族赤门闾毁。济变策万全，愧此詹处子。君子不知命，势利相奔竞。贤哉于陵妻，尼夫却楚聘。食玉岂不美，衣锦岂不盛。君臣虚以听，况执国之柄。相视若浮云，琴书怡天性。千载仰高风，安贫良非病。牛鸣马不应，由其非同类。嗟齐孤逐女，自媒近于戏。经曲为大防，守礼德始备。三谒王之门，所论皆正议。配相而尊贤，齐国赖以治。其如女道亏，才辩何足异。兢兢深自持，无为盛德累。大节不可夺，精诚能格天。比翼申夙志，连理结后缘。青陵筑层台，张罗思高骞。水深日当心，匪石难转旋。虽贵不慕贵，轻之若云烟。虽贱不辞贱，重之若冰渊。爱极翻成怨，情溺转相仇。夫妇道不终，无礼节其流。却缺耨大野，妻馌进殽羞。献酬如宾客，所慕起道周。观人必微忽，外敬知内修。百行端有本，舍此更何求。习惯若性成，疾难破沈痼。有汉桓少君，闻义顿改素。鲍宣淡纷华，美饰触其怒。毁妆富不骄，守约穷能固。提瓮汲清泉，挽者著短布。即境以炼心，随遇安常度。士志虽足多，妇行良可慕。名遗珠崖令，空将二义传。感人犹馀事，慈孝可通天。臂珠误入关，坐法难两全。母女争就义，闻者涕涟涟。吏劾不忍决，援救珠尽捐。风教起闺闼，此美洵当先。相隐复相让，后母尤足贤。先民询刍荛，故能成其大。管子天下才，改容谢少艾。齐桓勤求士，宁戚歌诡怪。奉迎忧不知，妾倩适逢会。白水识贤心，修宫速反旆。佐齐国以治，赖此一夕话。人无忽于微，虚己超物外。
读史·其一
作者：孔祥淑
朝代：清

鸿濛判天地，清辉并日明。仪型孚万国，端由内化成。早朝警永巷，失德误倾城。法戒昭古鉴，尚论贵持平。燕私苟不忝，千载流芳声。诞降开王业，瑞纪《生民》诗。绵绵承世德，三后助鸿基。艰难知稼穑，动静慎容仪。胎教更太任，鸑鹫鸣西岐。有归信天命，蒙难晦明夷。作孚同服事，不使臣节亏。家国通一理，端为百世师。
读史·其七
作者：孔祥淑
朝代：清

画虎状狰狞，遥望犹悚惧。况在小儿女，何敢与之遇。父为虎所曳，杨香赫然怒。奋臂不顾身，搏虎如搏兔。扼颈虽靡牙，俯伏驰若鹜。笑彼逐虎者，色变失故步。善撄如冯妇，负嵎犹四顾。
读史·其三
作者：孔祥淑
朝代：清

淖齿乱齐国，君走不知处。端赖王孙贾，讨贼声威著。袒右驱市人，难其在急遽。藉无倚阊训，何能起衣去。虽非纯臣节，罪得就斧锯。大义伸慈母，全国有令誉。
读史·其九
作者：孔祥淑
朝代：清

淮寇一窠蜂，所至无生理。詹女诱甘言，贼反任驱使。父兄脱兵刃，过市跃于水。暂屈非偷生，完贞得所死。骂贼岂不烈，族赤门闾毁。济变策万全，愧此詹处子。
读史·其二
作者：孔祥淑
朝代：清

一片骊山火，良由百媚生。艰难祖宗业，累洽启昌明。牝鸡鸣旭旦，禾黍满镐京。祸生于所爱，损积于多盈。致令千载后，殷鉴难为情。
读史·其五
作者：孔祥淑
朝代：清

法律为诗书，周召尽刑馀。汉兴承秦弊，罗织不遑居。邈哉隽子母，好生复太初。闻狱多平反，言笑始自如。秋肃布春阳，讼理永终誉。执地尽若此，囹圄庆空虚。
读史·其八
作者：孔祥淑
朝代：清

纲常弥宇宙，惟孝为至德。慨世巧趋避，灵府尽茅塞。表表叔先雄，伤父尸未得。矢志殉中流，号泣废寝食。岂无弟与夫，永诀良恻恻。亦有子与女，割爱靡姑息。梦告后六日，同浮江之侧。鬼神为呵护，蛟龙为藏匿。大节光天壤，丰碑彰奇特。
读史·其六
作者：孔祥淑
朝代：清

大孝通神明，甘泉涌其舍。当姑未谅时，姜诗难宽赦。溯流汲江水，轩然风涛作。鸡鸣空往还，姑渴愁难破。夜纺市珍羞，下堂犹参佐。使无邻母对，翻益贤妇过。至诚感姑心，仪型远迩播。
读史·其十
作者：孔祥淑
朝代：清

君子不知命，势利相奔竞。贤哉于陵妻，尼夫却楚聘。食玉岂不美，衣锦岂不盛。君臣虚以听，况执国之柄。相视若浮云，琴书怡天性。千载仰高风，安贫良非病。
读史·其十一
作者：孔祥淑
朝代：清

牛鸣马不应，由其非同类。嗟齐孤逐女，自媒近于戏。经曲为大防，守礼德始备。三谒王之门，所论皆正议。配相而尊贤，齐国赖以治。其如女道亏，才辩何足异。兢兢深自持，无为盛德累。
读史·其十七
作者：孔祥淑
朝代：清

淑德伊云逝，陈篇寄赏音。穷通端有道，常变不移心。师法班昭诫，难为《女史箴》。内修勤自省，怀古一何深。
读史·其十三
作者：孔祥淑
朝代：清

爱极翻成怨，情溺转相仇。夫妇道不终，无礼节其流。却缺耨大野，妻馌进殽羞。献酬如宾客，所慕起道周。观人必微忽，外敬知内修。百行端有本，舍此更何求。
读史·其十二
作者：孔祥淑
朝代：清

大节不可夺，精诚能格天。比翼申夙志，连理结后缘。青陵筑层台，张罗思高骞。水深日当心，匪石难转旋。虽贵不慕贵，轻之若云烟。虽贱不辞贱，重之若冰渊。
读史·其十五
作者：孔祥淑
朝代：清

名遗珠崖令，空将二义传。感人犹馀事，慈孝可通天。臂珠误入关，坐法难两全。母女争就义，闻者涕涟涟。吏劾不忍决，援救珠尽捐。风教起闺闼，此美洵当先。相隐复相让，后母尤足贤。
读史·其十六
作者：孔祥淑
朝代：清

先民询刍荛，故能成其大。管子天下才，改容谢少艾。齐桓勤求士，宁戚歌诡怪。奉迎忧不知，妾倩适逢会。白水识贤心，修宫速反旆。佐齐国以治，赖此一夕话。人无忽于微，虚己超物外。
读史·其十四
作者：孔祥淑
朝代：清

习惯若性成，疾难破沈痼。有汉桓少君，闻义顿改素。鲍宣淡纷华，美饰触其怒。毁妆富不骄，守约穷能固。提瓮汲清泉，挽者著短布。即境以炼心，随遇安常度。士志虽足多，妇行良可慕。
读史·其四
作者：孔祥淑
朝代：清

晏安岂可怀，先贤譬酖毒。况在世禄子，怙侈恣所欲。朝日而夕月，孜孜惟不足。劳心与劳力，贵贱各有属。所以文伯母，勤事自检束。教子多义方，不才由土沃。岂独鲁邦瞻，永作保家箓。
途中偶成
作者：孔祥淑
朝代：清

云霞出海最鲜明，其奈辞家万里程。别绪顿随流水转，离怀时与故山盟。重帏定省朝朝梦，两地怀思暮暮情。待到杏开春雨后，好随樯燕趁风行。
雨后即事
作者：孔祥淑
朝代：清

雨歇杨林渡，东郊尽把犁。青溪千鹭饮，红杏一莺啼。树色随帆近，波光入户低。三春无限好，两岸夕阳西。
多景楼联
作者：孔祥霖
朝代：清
体裁：联

北固暂停槎，纵我双眸，看无边风月；东瀛方用武，问谁只手，扶第一江山。
挽张之洞联
作者：孔祥霖
朝代：清
体裁：联

扬历中外卌余年，合教育军戎交通实业而竭尽忠谟，鄂渚记同舟，感当时朝夕提撕，至今日皆如梦幻；参考东西数十国，分行政司法集会结社以变更治体，掖垣将立相，问谁氏艰难宏济，补我公未竟经纶。
济南道中
作者：孔祥霖
朝代：清

背指斜阳暮，长途觅短吟。树闻蝉韵急，泥没马蹄深。烟暝团遥野，磷青认远林。新秋凉一味，罗袖未能禁。
问月台联
作者：孔祥霖
朝代：清
体裁：联

地留问月台，去谪仙一千四百载；时有观风使，为孔子七十五代孙。
杨九娘庙
作者：孔素瑛
朝代：清

杨溪九曲水波平，古庙常留孝女名。今日桔槔声不断，花蚊无迹柳风清。
自题画落花蝴蝶便面
作者：孔素瑛
朝代：清

春去春来花自惜，花开花落蝶应知。年年绿到王孙草，正是花残蝶老时。
怀罗浮
作者：孔继勋
朝代：清

蓬岛南飞日，迷离四百峰。罗阳一弯水，华首几声钟。风雨空遥想，神仙不易逢。何时恣来往，天外数芙蓉。
海棠
作者：孔继坤
朝代：清

真妃梦破晓妆新，倦倚东风斗好春。燕子不来天又雨，几回愁绝卷帘人。几枝点染竹篱新，一笑风前独殿春。秉烛岂愁花睡去，微吟还有未眠人。
海棠·其一
作者：孔继坤
朝代：清

真妃梦破晓妆新，倦倚东风斗好春。燕子不来天又雨，几回愁绝卷帘人。
海棠·其二
作者：孔继坤
朝代：清

几枝点染竹篱新，一笑风前独殿春。秉烛岂愁花睡去，微吟还有未眠人。
送复哉北上
作者：孔继坤
朝代：清

珍重复珍重，别绪何茫茫。临风理素箧，游子整行装。八茧乏吴绵，五紽愧羔羊。春风吹客衣，雨雪霏道傍。出门几回首，一顾一徬徨。男儿多意气，安用恋故乡。黾勉事行役，弗萦儿女肠。何以解我忧，诗酒恣徜徉。何以慰我心，德音频寄将。白头有老母，黄口多儿郎。君职我当代，我言君莫忘。穷冬气萧索，万象寒无光。岂无三春时，灿灿桃李芳。愿君知此意，奋志期飞扬。不见黄鹄举，千里任翱翔。
伤逝
作者：孔继孟
朝代：清

肠断思君子，悲哉逝水流。温文娴礼乐，慷慨熟春秋。长啸刘琨壮，深心贾谊忧。玉楼天帝召，寡鹄恨难休。
送春
作者：孔继孟
朝代：清

落花无迹怨春归，寂寂空枝舞蝶稀。惟有呢喃双燕子，殷勤依旧傍檐飞。
从侄柞索兰
作者：孔继涵
朝代：清

幽兰似佳人，不以色自炫。忽漫度微风，芳馨袭庭院。缅怀湘中君，含情发深眷。乞君九畹英，足我三益友。晴窗午梦醒，疏香暗消受。何以伴蹇修，一卷《离骚》有。
从侄柞索兰·其一
作者：孔继涵
朝代：清

幽兰似佳人，不以色自炫。忽漫度微风，芳馨袭庭院。缅怀湘中君，含情发深眷。
从侄柞索兰·其二
作者：孔继涵
朝代：清

乞君九畹英，足我三益友。晴窗午梦醒，疏香暗消受。何以伴蹇修，一卷《离骚》有。
烟草诗千一百字
作者：孔继涵
朝代：清

木名以时称，草名以月主。变迁物生繁，乃有烟名卉。核实丽之名，于义起乎事。独与燔爇亲，质固异香祖。烧之物为烟，意趣不相伍。远自狄鞮来，流传遍中夏。闻其初奏功，厥乃在军旅。县军营滇南，瘴气独防御。遂致百年闲，不遗一处所。灌溉勤辘轳，蓺植敌禾黍。茎方含四棱，虚中象褊苣。干直歧斯薅，叶厚力乃聚。圆椭肖甘蕉，蠢庞类大芋。秋老亦作花，荐红垂媛乳。绛华形同槚，鲜荣兼摹芐。五出差差尖，白蒂微微俯。潋潋浮风光，油油见繁膴。分种法秧田，晚力侔菜圃。状竟失稽含，性未辨俞跗。五疋高庋阁，露书启端绪。吁嗟刍豢悦，谋之无厌斁。水产及鲎蛤，陆羞遍蹄羽。效醉叶卷蒌，作辛酱糅蒟。草根与土毛，搜罗兼败腐。此更出新意，味外咸酸苦。裸虫遐裔外，国真有厌火。喷烟岂蚊母，食火岂驼父。嘘气云叆叇，隐身雾结纠。钻截分竹木，支持代谈麈。铸金置两端，五行相克拒。碧筒象鼻弯，含菂金莲炬。下空无当卮，外圆县鬲釜。人心巧取材，丝丝其中贮。薪传仗煤炱，顷刻氛妪煦。两仪鼓橐籥，万汇以气取。地动跃龙机，山崩应钟锯。一气所翕抐，不过分细巨。吸之焰扬赤，吐之云出屿。涎自喉舌生，力于顉颔鼓。赪渥上颊颧，熏灼洽肺腑。蓊蘙笑髭须，灶䆦借口辅。息息自相通，呴呴若相语。中忽喷长风，势厉气载努。亦有嗜奇人，鼻观能茹吐。亦有狡狯材，连环戏媚妩。其美在初燃，并可例以酒。炎虐之逼烁，溽湿斯注下。火尽膏中乾，蒸蓊声煎煮。力竭剩吹灰，液凝乃流卤。余气最氤氲，盘旋穴窗户。初食犹稍稍，洎兹尽率土。流布起男子，渐染及妇女。既上概衣冠，亦下逮童竖。献酬到宾朋，搜求遍穷窭。好不殊北南，畜不遗僻阻。如影偕出入，如食周寒暑。如奕代寤言，如鯈忘喜怒。或则再三止，或则日无数。或相忘噞喁，或沈酣酤醑。或云担不归，湿寒力能去。或云吐黄水，肺焦病深钜。闲有疾憎者，反讶独龃龉。装饰艳象犀，点缀太覼謱。贷䙬妙剪裁，{穴录}？五杂俎。时花及草虫，针神纤手抚。零帵剩帴帛，扣砌功几许。斗绮艳云霞，光华奕昈昈。缤纷各在腰，鞶厉觿燧帍。左右用咸宜，阴阳俨分部。更有擅秘藏，别制摅机杼。刳木作方盝，楺杷成圆筥。有舟效棜禁，覆幂法盉簠。取润煎锡罐，避黬置瓦甒。取食喜频频，不复分酉午。旷日而费时，那自知其故。人利竞锥刀，竟等米盐普。顿教些须值，堆积成大贾。有明万历末，漳泉法始著。马氏淡肉果，云布散六寓。迁地岂弗良，任土声名树。兼己别本颠，土更判邾莒。深厚宜肥沃，淡薄在舄卤。但能辨根荄，不复论所处。长竿叶挨排，鱼鳞任风举。杲杲暴秋阳，班班灿文黼。柳牙浑斑斓，楮叶多？？。湿以藤苰膏，炒以醇酎醹。易然假火硝，闲色陈土苴。榨槽紧结束，镂划细分缕。铲刨深中央，铦{镍斤}安两鐪。推荡反覆间，筋力费腰膂。高艑大车箱，络绎越县府。攈载富儿门，名目胪广簿。市墟攒细人，十十复五五。圭撮易一钱，睇视犹量估。真令散如烟，消耗两手拊。团团坐劝引，此礼其犹醵。空己靡镵涎，并未撑肠肚。地力与人工，铜帛与竹楛。其他细碎者，更难以细谱。虚糜亿兆民，潜匿为大蛊。古圣重本源，制器戒苦窳。无益之作为，乃逾闲荡矩。嗜好日迁新，竟难返淳古。一唱万千应。尝试争忭舞。非可势力遏，非可道德杜。总在作俑人，一扇变齐鲁。久竹化青宁，圆穹意楚楚。腐儒欠变通，忧杞色谈虎。耸肩作小诗，用代方言补。
烟草诗千一百字
作者：孔继涵
朝代：清

木名以时称，草名以月主。变迁物生繁，乃有烟名卉。核实丽之名，于义起乎事。独与燔爇亲，质固异香祖。烧之物为烟，意趣不相伍。远自狄鞮来，流传遍中夏。闻其初奏功，厥乃在军旅。县军营滇南，瘴气独防御。遂致百年闲，不遗一处所。灌溉勤辘轳，蓺植敌禾黍。茎方含四棱，虚中象褊苣。干直歧斯薅，叶厚力乃聚。圆椭肖甘蕉，蠢庞类大芋。秋老亦作花，荐红垂媛乳。绛华形同槚，鲜荣兼摹芐。五出差差尖，白蒂微微俯。潋潋浮风光，油油见繁膴。分种法秧田，晚力侔菜圃。状竟失稽含，性未辨俞跗。五疋高庋阁，露书启端绪。吁嗟刍豢悦，谋之无厌斁。水产及鲎蛤，陆羞遍蹄羽。效醉叶卷蒌，作辛酱糅蒟。草根与土毛，搜罗兼败腐。此更出新意，味外咸酸苦。裸虫遐裔外，国真有厌火。喷烟岂蚊母，食火岂驼父。嘘气云叆叇，隐身雾结纠。钻截分竹木，支持代谈麈。铸金置两端，五行相克拒。碧筒象鼻弯，含菂金莲炬。下空无当卮，外圆县鬲釜。人心巧取材，丝丝其中贮。薪传仗煤炱，顷刻氛妪煦。两仪鼓橐籥，万汇以气取。地动跃龙机，山崩应钟锯。一气所翕抐，不过分细巨。吸之焰扬赤，吐之云出屿。涎自喉舌生，力于顉颔鼓。赪渥上颊颧，熏灼洽肺腑。蓊蘙笑髭须，灶䆦借口辅。息息自相通，呴呴若相语。中忽喷长风，势厉气载努。亦有嗜奇人，鼻观能茹吐。亦有狡狯材，连环戏媚妩。其美在初燃，并可例以酒。炎虐之逼烁，溽湿斯注下。火尽膏中乾，蒸蓊声煎煮。力竭剩吹灰，液凝乃流卤。余气最氤氲，盘旋穴窗户。初食犹稍稍，洎兹尽率土。流布起男子，渐染及妇女。既上概衣冠，亦下逮童竖。献酬到宾朋，搜求遍穷窭。好不殊北南，畜不遗僻阻。如影偕出入，如食周寒暑。如奕代寤言，如鯈忘喜怒。或则再三止，或则日无数。或相忘噞喁，或沈酣酤醑。或云担不归，湿寒力能去。或云吐黄水，肺焦病深钜。闲有疾憎者，反讶独龃龉。装饰艳象犀，点缀太覼謱。贷䙬妙剪裁，{穴录}𦌉五杂俎。时花及草虫，针神纤手抚。零帵剩帴帛，扣砌功几许。斗绮艳云霞，光华奕昈昈。缤纷各在腰，鞶厉觿燧帍。左右用咸宜，阴阳俨分部。更有擅秘藏，别制摅机杼。刳木作方盝，楺杷成圆筥。有舟效棜禁，覆幂法盉簠。取润煎锡罐，避黬置瓦甒。取食喜频频，不复分酉午。旷日而费时，那自知其故。人利竞锥刀，竟等米盐普。顿教些须值，堆积成大贾。有明万历末，漳泉法始著。马氏淡肉果，云布散六寓。迁地岂弗良，任土声名树。兼己别本颠，土更判邾莒。深厚宜肥沃，淡薄在舄卤。但能辨根荄，不复论所处。长竿叶挨排，鱼鳞任风举。杲杲暴秋阳，班班灿文黼。柳牙浑斑斓，楮叶多𪑜𪐴。湿以藤苰膏，炒以醇酎醹。易然假火硝，闲色陈土苴。榨槽紧结束，镂划细分缕。铲刨深中央，铦{镍斤}安两鐪。推荡反覆间，筋力费腰膂。高艑大车箱，络绎越县府。攈载富儿门，名目胪广簿。市墟攒细人，十十复五五。圭撮易一钱，睇视犹量估。真令散如烟，消耗两手拊。团团坐劝引，此礼其犹醵。空己靡镵涎，并未撑肠肚。地力与人工，铜帛与竹楛。其他细碎者，更难以细谱。虚糜亿兆民，潜匿为大蛊。古圣重本源，制器戒苦窳。无益之作为，乃逾闲荡矩。嗜好日迁新，竟难返淳古。一唱万千应。尝试争忭舞。非可势力遏，非可道德杜。总在作俑人，一扇变齐鲁。久竹化青宁，圆穹意楚楚。腐儒欠变通，忧杞色谈虎。耸肩作小诗，用代方言补。
烟草诗千一百字
作者：孔继涵
朝代：清
体裁：古风

木名以时称，草名以月主。变迁物生繁，乃有烟名卉。核实丽之名，于义起乎事。独与燔爇亲，质固异香祖。烧之物为烟，意趣不相伍。远自狄鞮来，流传遍中夏。闻其初奏功，厥乃在军旅。县军营滇南，瘴气独防御。遂致百年闲，不遗一处所。灌溉勤辘轳，蓺植敌禾黍。茎方含四棱，虚中象褊苣。干直歧斯薅，叶厚力乃聚。圆椭肖甘蕉，蠢庞类大芋。秋老亦作花，荐红垂媛乳。绛华形同槚，鲜荣兼摹芐。五出差差尖，白蒂微微俯。潋潋浮风光，油油见繁膴。分种法秧田，晚力侔菜圃。状竟失稽含，性未辨俞跗。五疋高庋阁，露书启端绪。吁嗟刍豢悦，谋之无厌斁。水产及鲎蛤，陆羞遍蹄羽。效醉叶卷蒌，作辛酱糅蒟。草根与土毛，搜罗兼败腐。此更出新意，味外咸酸苦。裸虫遐裔外，国真有厌火。喷烟岂蚊母，食火岂驼父。嘘气云叆叇，隐身雾结纠。钻截分竹木，支持代谈麈。铸金置两端，五行相克拒。碧筒象鼻弯，含菂金莲炬。下空无当卮，外圆县鬲釜。人心巧取材，丝丝其中贮。薪传仗煤炱，顷刻氛妪煦。两仪鼓橐籥，万汇以气取。地动跃龙机，山崩应钟锯。一气所翕抐，不过分细巨。吸之焰扬赤，吐之云出屿。涎自喉舌生，力于顉颔鼓。赪渥上颊颧，熏灼洽肺腑。蓊蘙笑髭须，灶䆦借口辅。息息自相通，呴呴若相语。中忽喷长风，势厉气载努。亦有嗜奇人，鼻观能茹吐。亦有狡狯材，连环戏媚妩。其美在初燃，并可例以酒。炎虐之逼烁，溽湿斯注下。火尽膏中乾，蒸蓊声煎煮。力竭剩吹灰，液凝乃流卤。余气最氤氲，盘旋穴窗户。初食犹稍稍，洎兹尽率土。流布起男子，渐染及妇女。既上概衣冠，亦下逮童竖。献酬到宾朋，搜求遍穷窭。好不殊北南，畜不遗僻阻。如影偕出入，如食周寒暑。如奕代寤言，如鯈忘喜怒。或则再三止，或则日无数。或相忘噞喁，或沈酣酤醑。或云担不归，湿寒力能去。或云吐黄水，肺焦病深钜。闲有疾憎者，反讶独龃龉。装饰艳象犀，点缀太覼謱。贷䙬妙剪裁，■�五杂俎。时花及草虫，针神纤手抚。零帵剩帴帛，扣砌功几许。斗绮艳云霞，光华奕昈昈。缤纷各在腰，鞶厉觿燧帍。左右用咸宜，阴阳俨分部。更有擅秘藏，别制摅机杼。刳木作方盝，楺杷成圆筥。有舟效棜禁，覆幂法盉簠。取润煎锡罐，避黬置瓦甒。取食喜频频，不复分酉午。旷日而费时，那自知其故。人利竞锥刀，竟等米盐普。顿教些须值，堆积成大贾。有明万历末，漳泉法始著。马氏淡肉果，云布散六寓。迁地岂弗良，任土声名树。兼己别本颠，土更判邾莒。深厚宜肥沃，淡薄在舄卤。但能辨根荄，不复论所处。长竿叶挨排，鱼鳞任风举。杲杲暴秋阳，班班灿文黼。柳牙浑斑斓，楮叶多��。湿以藤苰膏，炒以醇酎醹。易然假火硝，闲色陈土苴。榨槽紧结束，镂划细分缕。铲刨深中央，铦■安两鐪。推荡反覆间，筋力费腰膂。高艑大车箱，络绎越县府。攈载富儿门，名目胪广簿。市墟攒细人，十十复五五。圭撮易一钱，睇视犹量估。真令散如烟，消耗两手拊。团团坐劝引，此礼其犹醵。空己靡镵涎，并未撑肠肚。地力与人工，铜帛与竹楛。其他细碎者，更难以细谱。虚糜亿兆民，潜匿为大蛊。古圣重本源，制器戒苦窳。无益之作为，乃逾闲荡矩。嗜好日迁新，竟难返淳古。一唱万千应。尝试争忭舞。非可势力遏，非可道德杜。总在作俑人，一扇变齐鲁。久竹化青宁，圆穹意楚楚。腐儒欠变通，忧杞色谈虎。耸肩作小诗，用代方言补。
瓶鞠
作者：孔继涵
朝代：清

一花如高人，俯仰谢冠盖。一花如好女，丰神流衣带。淡者非枯槁，浓者非粉黛。高吟诗一草，薄醉与之会。
游大明湖
作者：孔继瑛
朝代：清

大明湖景似苏堤，也向熏风策杖藜。历下亭环流水曲，会波楼绕远山齐。香飘花浦莲初放，歌入芦洲舫又迷。一抹烟云催夕照，回看月挂柳梢西。
震儿设教永平移家就养途中即事有作
作者：孔继瑛
朝代：清

有子悲风木，饥驱到北平。移家聊远道，就食怅馀生。载主亲封箧，栖神宛倚衡。同车频险阻，共命判幽明。渡水潜相唤，登山恐或惊。崎岖轮易折，觳速马难行。揽袖看孙哭，烹茶有妇迎。为言官道近，齐说郡侯清。地绕冈峦势，人多弦诵声。疏花开小院，斜日下高城。聚似萍波泛，来当麦浪晴。黄泉谁问路，白发独添茎。每忆黔娄被，徒怜考叔羹。萧条愁官馆，何日送归旌。
挽包世臣联
作者：孔继鑅
朝代：清
体裁：联

衰白际时艰，孤恨荒愁，蹈东海而死；文章憎命达，片言只字，与北斗长垂。
赠别姚燮诗·其一
作者：孔继鑅
朝代：清
体裁：古风

三载不见君，见君骨仍瘦。形体消岁年，岂独裳衣旧？往岁人中聚，中情两未究。今与结绸缪，君味真醇酎。万物日动摇，谁似太行寿？开门揖太行，苍翠自天构。尔我复何为，憔悴尘中走？
赠别姚燮诗·其三
作者：孔继鑅
朝代：清
体裁：古风

君居阻远市，相望城西东。我屋亦逆旅，一一身如蓬。良宵君我过，暗户开东风。买酒对明月，形影高天中。月落秉烛语，外惬无藏衷。君耳通我心，谁谓聋无聪？清夜阅太古，远寺多霜钟。
赠别姚燮诗·其二
作者：孔继鑅
朝代：清
体裁：古风

憔悴君面颜，苍翠自君心。君心万丘壑，我日相攀寻。明河在天上，君诗清复深。木石写生致，大笔无凡今。以我好君意，脉脉谁能禁？所惧中燕好，过笃伤于淫。邻树有疏阴，好鸟无繁音。
赠别姚燮诗·其四
作者：孔继鑅
朝代：清
体裁：古风

盛夏百族茂，之子含清秋。途穷室家远，得归其何求？言驾山无车，欲济河无舟。奋飞无两翼，卧梦家山陬。黄金驰道路，百骑如云浮。之子堕天末，心归身苦留。一官蹇我足，八口增烦忧。爱君莫能辅，赠君双涕流。
送蔡生归天平庄
作者：孔继鑅
朝代：清

频年楚粤失春耕，花柳淮东岁又更。愁里新烽侵海色，酒边哀角乱江声。室家飘泊悲尘土，肝胆凄凉向友生。今日桃源杳何处，一桡相送远湖城。
重过露筋祠作
作者：孔继鑅
朝代：清

二载灵祠百往过，苔墙袅袅旧垂萝。满川霜色风裳冷，万木秋声水殿多。隔县烟波闻野哭，穷湖门巷自渔歌。劳人短鬓今逾白，兵气南天近若何。
钱武肃王祠联
作者：孔继鑅
朝代：清
体裁：联

吴越之间，至今乐土；汉唐以后，无此贤王。
答张剡木同社
作者：孔自洙
朝代：清
体裁：七言律诗

文章自尔真冰雪，咀嚼令予沁齿清。柏子篆烟初结鼎，梅梢瘦影欲穿楹。正愁白璧轻三献，始信黄钟扣一鸣。多暇细论殊不厌，日长来共煮茶声。
渡荆江
作者：孔贞瑄
朝代：清

欲渡烧鸡浦，轻舟凌晓开。波从白帝下，人自夜郎回。两岸浮烟动，中流急雨来。江陵形胜古，残垒近城隈。
桃源忆故人·题瓶中桃花遗画
作者：孔韫辉
朝代：清

图中春色浓如许。春只银毫能驻。写出嫩红娇吐。画史乘鸾去。断丝预谶诗人悟。引得泪痕无数。新燕窗前如诉。似说天台路。
挽彭玉麟联
作者：存厚
朝代：清
体裁：联

铁面无私，挽数千里狂澜，功在大江南北；丹心未泯，留五百年正气，魂归衡岳东西。
赠唐陶庵先生
作者：孙一致
朝代：清

早投簪绂遂幽襟，偃卧蓬蒿足醉吟。衣履尚存耆旧色，须眉真见老成心。天涯故国忧方切，梦里华胥感自深。闻道欲归仍远适，云山何路许追寻。
重过高工部寓公西园
作者：孙一骝
朝代：清
体裁：七言律诗

十亩閒园旧板桥，道南重过黯魂消。秋花黄蝶犹成队，晓露红兰惜易凋。事去英雄时坎坷，年来车马巷萧条。灵均一去何由返，空对江潭赋大招。
乌哺行
作者：孙世仪
朝代：清

老乌哺雏儿，不自知辛苦。乌儿哺母乌，不自言报恩。亲恩亲恩何可报，人间争说乌儿孝。乌儿之孝孝本天，不读人间教孝篇。不见枭慈勤抱卵，儿乎盍学乌儿贤。老乌翅秃坐得食，仿佛当年哺母日。
后乌哺行
作者：孙世仪
朝代：清

乌儿哑哑凌风起，老乌兀坐中心喜。乌儿仆仆衔食归，老乌唼食心窃悲。朝衔不迟暮衔速，儿兮羽翮嗟初足。莫向公家窃稻脂，野田差远虞罗酷。享尔成劳系我心，何当自啄春芜绿。嗟乎乌儿哺莫止，老乌怜儿类若此，看取来年儿有子。
对月柬畯生
作者：孙世仪
朝代：清

月色自太古，流光照人怀。怀人耿不寐，古情正无涯。古怀不可道，只道今人好。空见月华团，衮衮催人老。青霄银汉两微茫，怅望高秋夜气苍。閒庭似雪共谁语，对此踌躇秋恨长。君家近卜城南住，青山抱郭家边路。支筇带月叩遥天，指顾晴岚隔烟树。可怜枯坐闭衡门，萝径阴森翠可扪。姮娥直弄金蟆过，碧海青天掩涕痕。涕痕满把秋怀苦，清光一片无今古。照彻人间阙陷天，娲皇石烂凭谁补。残年卧月杜陵人，期子短衣看射虎。
小寒食夜梦畯生时方客雉城
作者：孙世仪
朝代：清

无言应是独登楼，渺渺乡思苦未休。憎命文章千古泪，殢人花鸟一春愁。镫昏断漏来清梦，月落文梁影白头。乍可佳辰怜百五，诗魂犹恋旧同游。
斋中独坐
作者：孙世仪
朝代：清

雨暗蟆衣长，风微豹脚侵。开轩无旷望，闭户有沈吟。兀兀窥天地，悠悠送古今。素琴尘满稿，拂拭向云岑。
落花
作者：孙世仪
朝代：清

独立浑无语，闲门剩薜萝。偶随流水去，不奈晓风何。老至情难减，人生恨转多。谁怜当此际，岁岁感蹉跎。
雨夕怀炜文途中
作者：孙世仪
朝代：清

难禁雪发变千茎，屈指无言数去程。旧日江山都入梦，新来风雨独关情。渔村疏柳真州路，古寺残钟白下城。喜汝能游怜汝别，老怀颠倒一时生。
泌阳道中
作者：孙世封
朝代：清

山行不见日，泌水望迢迢。嶂削双屏峻，途明一线遥。泉飞疑带雨，柳卧欲成桥。近郭冈峦迥，驱车上碧霄。
送李寅庵进士游长安
作者：孙世封
朝代：清

囊櫜涩尤甚，文章售本难。不愁关塞险，惟念客衣单。风急河声壮，霜高岳色寒。故人挥手去，匹马向长安。
冰床行
作者：孙世昌
朝代：清
体裁：古风

半夜朔风吹树折，五城河水坚冰结。鄙夫相逐走冰床，波凝如砥腾莹洁。刳木才容三五人，底平四正施镔铁。佝偻飞挽冰上行，满眼寒光惊一瞥。铜瓦走坂弩离弦，雷声殷震蛟龙穴。我闻汉帝击王郎，滹沱阵合澌流绝。又闻慕容濒海征，三百余里凌行谲。一时履险竟如夷，侥幸成功扬骏烈。奈何轻生争一钱，乘危不顾横云裂。凌晨霜重鬓眉冰，扑面寒风砭肌骨。坐者还如缩茧蚕，挽者蹒跚嗤跛鳖。两岸行人为屡惊，往来冰上行踪灭。我见兹床心怦怦，春冰虎尾终何说。岂不闻，千金之子戒垂堂，屡霜莫改君子节。
秋日江洲有感
作者：孙中凤
朝代：清

独眺层台上，天空起雁群。孤城淡黄叶，落日傍秋云。砧杵千家合，风烟万里分。还山悲短发，笳笛夜深闻。荧惑连宵灿，光芒射斗明。关河郁乡思，鼓角乱秋声。客梦三更断，羁愁千里生。一尊对江月，无限古今情。
秋日江洲有感·其一
作者：孙中凤
朝代：清

独眺层台上，天空起雁群。孤城淡黄叶，落日傍秋云。砧杵千家合，风烟万里分。还山悲短发，笳笛夜深闻。
秋日江洲有感·其二
作者：孙中凤
朝代：清

荧惑连宵灿，光芒射斗明。关河郁乡思，鼓角乱秋声。客梦三更断，羁愁千里生。一尊对江月，无限古今情。
大侄书金陵回即走西安怅然念之
作者：孙中岳
朝代：清

才解征鞍又远行，相看意气转纵横。故宫荒草埋金狄，客路秋风动石鲸。词笔已从梁苑秃，诗情又向灞桥生。陇头流水声幽咽，似我频年送别情。
秋日送戴山民游豫章
作者：孙中彖
朝代：清

北山高枕卧烟梦，送尔长征感慨多。猿狖夜啼孤岭月，鱼龙秋静五湖波。尊前怨别携吴剑，客里惊心听楚歌。若上滕王高阁望，西山南浦近如何？
入青原山寺见密之舅氏
作者：孙中础
朝代：清
体裁：五言律诗

十里青原路，桑麻几处赊。山空响群犊，树秃带寒鸦。过雨看新瀑，经霜有剩花。遥遥钟度岭，渐近老僧家。
减字木兰花·思乡
作者：孙丽融
朝代：清

夕阳云树。阅尽古今离别绪。荒草寒芜。半是离人泪染枯。数声风笛。唤起乡心归未得。雁过遥空。不带南来书一封。
长相思·次方芳佩韵
作者：孙丽融
朝代：清

花气清。露气清。露冷花香何限情。风敲檐铁声。灯半明。月半明。灯月朦胧入苦吟。阑干莫久凭。
五百名贤祠联
作者：孙义钧
朝代：清
体裁：联

百代集冠裳，烁古炳今，总不外纲常名教；三吴崇俎豆，维风励俗，岂徒在科第文章。
俚言奉送大司徒白翁毕老先生昼锦
作者：孙之獬
朝代：清
体裁：七言律诗

石头王气藉公扬，突尔县车鬓未苍。供茹芝探四皓紫，欲分金乏雨疏黄。勒名鼎上虫鱼瘦，赐浣湖中烟月长。只恐东山栖不稳，九州转运苦戎羌。
一落索·寄仙品
作者：孙云凤
朝代：清

茸茸芳草烟笼碧。又逢春色。落花啼鸟已销魂，忍更作、天涯客。阶下苔生行迹。断无消息。小楼一夜雨和风，都吹入、凄凉笛。
临江仙
作者：孙云凤
朝代：清

昼永深闺帘不捲，纱窗风袅炉烟。最无聊赖是今年。夜阑消梦雨，春尽落花天。记得阳关低唱处，河梁回首潸然。从来聚散总前缘。行云无去住，明月有亏圆。
买陂塘·灯花
作者：孙云凤
朝代：清

问青灯、今夕何夕，空闺向人花吐。愁多翠叶常聚，又禁密珠如语。秋又暮。更窗外、萧萧几阵芭蕉雨。无聊心绪。怕玉子敲残，金钗拨坠，千里阻鱼素。凝思处。绣幕兰膏月午。微风影摇烟缕。酒阑背壁垂垂影，似妒江郎仙句。占屡误。但冷结闲开，报喜偏难据。虫声正苦。伴浅碧轻红，远情深恨，相对共凄楚。
再游飞云洞
作者：孙云凤
朝代：清

倦客欲休息，驱车问灵境。谷口采樵人，指是飞云岭。古洞响寒泉，高峰明返景。松涛从空来，感此动清警。昔我登此山，垂发始覆颈。杯底吸霞光，溪边捉云影。当时虽无知，脉脉心已领。抚树发长叹，岁月直俄顷。俯仰心豁然，天风磬声冷。
减字木兰花·自题画梅
作者：孙云凤
朝代：清

疏窗寒色。独抱冰心谁似得。瘦格玲珑。人倚珠帘第几重。风多雾重。昨夜寒香吹入梦。检点繁枝。犹胜春前雪压时。
十二时·题郭频迦“浮眉楼图”
作者：孙云凤
朝代：清

霏霏烟影，濛濛柳色，盈盈秋水。高楼正相对，有伊人凝睇。十幅蒲帆归去矣。锦屏前、水晶帘底。双蛾代描却，比遥山还翠。
十六字令
作者：孙云凤
朝代：清

听。六曲屏山倚晓晴。流莺啭，风递隔花声。
十六字令
作者：孙云凤
朝代：清

明。雨过南轩月影横。疏帘卷，灭烛坐调笙。
十六字令
作者：孙云凤
朝代：清

轻。日暖纱窗风细生。瓶花落，蝴蝶上帘旌。
卖花声·题邵庵叔“桃花流水图”
作者：孙云凤
朝代：清

深树罥晴烟。栖处悠然。游踪常共白云还。细认仙凡都不是，好个溪山。黄鸟听间关。翠草纤绵。纸窗竹屋小吟笺。飞尽桃花浑不语，赢得春闲。
南乡子·与仙品妹话别
作者：孙云凤
朝代：清

无计可商量。离思千重泪万行。庭院晚来天欲雨，风狂。明日扁舟莫渡江。十二碧纱窗。袅尽金炉小篆香。说著旧游心转闷，难忘。雪月花时最断肠。
卷上菩萨蛮
作者：孙云凤
朝代：清

玉阶露冷虫声咽。珠帘影透玲珑月。长夜梦难成。秋窗不肯明。柳眉花似脸。整日深闺掩。人立小阑干。莺花春正残。
和简斋夫子自挽诗
作者：孙云凤
朝代：清

今春湖碧山萦绿，问字车来傍林麓。丁令才欣化鹤归，剡溪又怅回舟速。小病先徵挽句看，先生怀抱海天宽。渊明歌与司空墓，旷达千秋鼎足观。玉堂宴罢归山早，著书万卷传梨枣。我是门墙听讲人，残膏剩馥沾多少。几番鱼素逐江潮，知往莺花廿四桥。春酒不曾辞酩酊，玄言方且赋逍遥。才人物外多游戏，自云化蝶遥传示。欲为今日眼前欢，预借他年身后事。自有人间不朽文，下为河岳上卿云。即今绛帐攀辕者，笔当戈挥返夕曛。
和袁明府枚留别杭州
作者：孙云凤
朝代：清

扑帘飞絮一春终，太史归来去又匆。抱菊昔为三径客，盟鸥今作五湖翁。囊中有句皆成锦，闺里闻名未识公。遥忆花间挥手别，片帆天外挂长风。未曾折柳倍留连，纵得重来又隔年。远水夕阳青雀舫，新蒲春雨白鸥天。三千歌管归花县，十二因缘属散仙。安得讲筵为弟子，名山随处执吟鞭。
和袁明府枚留别杭州·其一
作者：孙云凤
朝代：清
体裁：七言律诗

扑帘飞絮一春终，太史归来去又匆。抱菊昔为三径客，盟鸥今作五湖翁。囊中有句皆成锦，闺里闻名未识公。遥忆花间挥手别，片帆天外挂长风。
和袁明府枚留别杭州·其二
作者：孙云凤
朝代：清
体裁：七言律诗

未曾折柳倍留连，纵得重来又隔年。远水夕阳青雀舫，新蒲春雨白鸥天。三千歌管归花县，十二因缘属散仙。安得讲筵为弟子，名山随处执吟鞭。
喝火令·题余慈柏“秋江独钓图”
作者：孙云凤
朝代：清

天净明霞敛，山遥翠黛浮。潇湘烟景画中收。输与长竿袅袅，独钓钓清流。逸思冥冥雁，闲情点点鸥。断无人处一扁舟。只有斜阳，只有晚风柔。只有荻花枫叶，月冷半江秋。
如梦令
作者：孙云凤
朝代：清

啼鸠一声何处。芳草绿迷归路。风暖日初长，午倦倚栏无绪。春去。春去。门掩落花红雨。
如梦令
作者：孙云凤
朝代：清

帘卷绿窗风定。云鬓起来慵整。罗袜下阶行，还是去年风景。人静。人静。日午鸟啼花影。
如梦令·游丝
作者：孙云凤
朝代：清

袅袅乱粘花絮。撩撩绿窗情绪。无赖是东风，依约欲飞还住。无拘。无拘。为我带将愁去。
如梦令·落梅
作者：孙云凤
朝代：清

睡起捲帘无力。薄暮栏杆闲立。洗雨勒轻寒，一阵落梅风急。堪惜。堪惜。吹散满庭香雪。
媚香楼歌
作者：孙云凤
朝代：清

秦淮烟月板桥春，宿粉残脂腻水滨。翠黛红裙竞妆裹，垂杨句惹看花人。香君生长貌无双，新筑红楼唤媚香。春影乱时花弄月，风帘开处燕归梁。盈盈十五春无主，阿母偏怜小儿女。弄玉虽居引凤台，萧郎未遇吹箫侣。公子侯生求燕好，输金欲买红儿笑。桃花春水引渔人，门前系住游仙棹。奄党纤儿相纳交，缠头故遣狡童招。那知西子含颦拒，更比东林结社高。楼中刚耀双星色，无奈风波生顷刻。易服悲离阿软行，重房难把台卿匿。天涯从此别情浓，锦字书凭若个通。桐树已曾栖彩凤，绣帏争肯放游蜂。因愁久已抛歌扇，教坊忽报君王选。啼眉拥髻下妆楼，从今风月凭谁管。柘枝旧谱唱当筵，部曲新翻《燕子笺》。总为圣情怜腼觍，桃花宫扇赐帘前。天子不知征战苦，风前且击催花鼓。阿监潜传铁锁开，美人犹在琼台舞。银箭声残火尚温，君王匹马出宫门。西陵空自宫人泣，南内谁招帝子魂。最是秦淮古渡头，伤心无复媚香楼。可怜一片清溪水，犹向门前呜唈流。
少年游
作者：孙云凤
朝代：清

淡扫娥眉，轻盘螺髻，妆罢更涂黄。云母屏前，水精帘底，荷气杂衣香。晚来放艇波心去，独自觅清凉。笑摘青莲，故惊女伴，隔水打鸳鸯。
少年游·梦
作者：孙云凤
朝代：清

梨云缥缈，东风料峭，寒恋绣衾重。庭院游丝，池塘芳草，句惹一春中。锦屏昼永无聊甚，鸳枕乍朦胧。莫打黄莺，随他蝴蝶，飞入杏花丛。
少年游·立夏
作者：孙云凤
朝代：清

著柳烟浓，送春雨细，犹觉峭寒生。帘影参差，绿阴长昼，枝上杜鹃声。去年今日阑干外，日暖午风轻。红摘樱桃，青拈梅子，何处寄离情。
山行
作者：孙云凤
朝代：清

晚从春山行，残月挂高树。钟声出烟林，人语隔溪雾。幽壑多奇花，绝壁飞瀑布。今来秋已深，木叶杂风雨。鸡啼似有村，云深不辨路。风景回不同，阴晴亦有数。去去路正遥，悠悠岁云暮。
巫峡道中
作者：孙云凤
朝代：清

秋江木叶下，客子独徘徊。瘴起浓云合，滩鸣骤雨来。凄凉庾信赋，寂寞楚王台。俯仰乾坤里，悲歌亦壮哉。
应天长
作者：孙云凤
朝代：清

锦衾香冷消兰麝。明镜黛眉慵不画。重帘下，怜深夜。细雨短檠寒穗谢。柳梢新月挂。记得晚凉初夏。花底酒阑歌罢。个浓蝉鬓卸。
征程
作者：孙云凤
朝代：清

春来江上雁知还，我尚驱车道路间。芳草极天迷客思，白云何处是乡关。地卑城郭多临水，县小人家半住山。闻说西行皆石径，喜无尘土扑征颜。
忆故人
作者：孙云凤
朝代：清

桂子香清，烛影寒，正玉殿、开瑶阙。围棋花底惜更阑，人静炉烟歇。又是中秋时节。独凭栏、西风淅淅。一天凉露，满院蛩声，半阶明月。
忆秦娥
作者：孙云凤
朝代：清

秋萧瑟。黄昏独坐窗儿黑。窗儿黑。风风雨雨，怎生眠得。鱼沉雁杳关山隔。故园又近茱萸节。茱萸节。远书不至，灯花空结。
忆秦娥·立夏寄仙品
作者：孙云凤
朝代：清

人天末。绿肥红瘦和谁说。和谁说。故乡樱笋，他乡风月。闲庭春去愁还结。脆圆荐酒酴醾节。酴醾节。此时此景，一般伤别。
忆秦娥·送仙品妹
作者：孙云凤
朝代：清

莺啼急。落花满地无人惜。无人惜。尊前别酒，天涯行客。匆匆折柳流觞节。孤舟风味谁禁得。谁禁得。暮鸦残照，水声山色。
念奴娇·玉兰，寄仙品妹
作者：孙云凤
朝代：清

玉梅未落，早东风作弄，浴茧时节。衣卸湖棉犹道暖，直似残春无别。柳眼全舒，蕉心欲展，芳草连天末。阑干凝望，玉兰开遍如雪。犹记昔日东墙，海棠娇倚，半被轻寒勒。最是黄昏疏雨过，掩映晶帘明月。摘粉香清，煎酥色腻，庭下曾攀折。绿窗人远，此情还共谁说。
探春慢·题管湘玉女史“小鸥波馆”小影
作者：孙云凤
朝代：清

高阁凌空，层楼倒影，一片澄波如练。斗鸭栏边，听鹂柳外，隐映春风人面。爱茜纱窗曲，半遮住、画屏山远。最好明月圆时，溶溶摇漾光满。绝代名姝有几，羡玉貌清才，仲姬重见。白雪吟成，绿筠写罢，闲却生花银管。无语闲凭处，掩翠袖、越罗香软。烟敛黄昏，碧痕飞上眉浅。
昭君怨
作者：孙云凤
朝代：清

斜日半帘飞絮。昨夜小楼风雨。栏外不胜情。晚凉生。芳草绿迷归路。门掩落花无数。春梦不分明。恨啼莺。
晚溪
作者：孙云凤
朝代：清

日落烟霏霏，渡头行客少。山月出林迟，幽禽归树早。水面清风来，微波动荇藻。余欲弄扁舟，悠然学垂钓。
柳梢青
作者：孙云凤
朝代：清

红药东风。绿阴疏雨，何处鸣鸠。门掩残春，帘垂清昼，人倚高楼。绵绵不断离愁。似芳草、萋萋遍洲。天若有情，月如无恨，水亦西流。
水龙吟
作者：孙云凤
朝代：清

日斜微雨初晴，薄寒天气清明矣。重门半掩，疏帘低捲，单罗衫子。芳草池塘，落花庭院，黄昏独自。袅纱窗篆缕，东风乍暖，栏杆外，春过二。回首旧时游处。问年来、几番桃李。浮云一别，暮烟孤棹，晓霜征辔。雁字无凭，秋声又起，鱼沉江水。但团圞今夜，小楼明月，照人千里。
水龙吟·游丝
作者：孙云凤
朝代：清

雨晴乍煖犹寒，清明时节闲庭院。飞花帘幕，轻烟池馆，绣床针线。曲曲回肠，悠悠愁绪，随伊萦转。飏芳郊翠陌，流云去水，浑无著，教谁管。九十韶华过半。记南园、踏青归晚。红香影里，绿阴疏处，飘扬近远。摇漾吟魂，懵腾午梦，顿成春懒。但垂垂斜日，小栏人静，昼长风软。
沁园春·帘
作者：孙云凤
朝代：清

玳瑁斑匀，水晶波静，十二栏杆。记看花楼上，捲残暮雨，画眉窗下，遮却朝寒。镜映青环，曲传红豆，魂断房栊隐隐间。东风峭，爱玉纤半揭，杏子衫单。玲珑明月团圞。莫深坐、颦眉永夜看。想画栏人倦，银钩斜控，雕梁燕稳，彩索低悬。草色遥侵，花香不碍，镜匣无尘袅篆烟。湘纹隔，怅濛濛絮影，庭院春闲。
沁园春·眉
作者：孙云凤
朝代：清

纤似蛾儿，翠分螺子，柳叶半弯。忆锦屏娇倚，月横秋水，绣衾慵起，雾锁春山。翻谱鲜新，入时深浅，女伴端详可否间。消魂处、向碧纱窗下，画了重看。含情醉拨幺弦。觉红泛桃腮黛更妍。但倾城一笑，舒来堪爱，捧心无语，颦亦增怜。秀衬风鬟，长侵云鬓，昔日文君欲比肩。风流甚，怕脂凝粉污，淡扫朝天。
沁园春·粉扑
作者：孙云凤
朝代：清

薄絮团云，红棉裹雪，制拟圆蟾。见几回睡起，枕痕徐拭，七盘舞倦，香汗微粘。朱户春闲，绛台昼永，暖玉无暇掩翠奁。看花去，爱女郎代扑，一笑轻拈。五丝缠胜吴蚕。更熨贴、还将绣样添。漫愁多慵抹，柳眉翠减，酒深羞揾，杏颊朝酣。浴罢银屏，妆成珠箔，白覆兰胸透茜衫。难忘处，羡芙蓉镜畔，得近纤纤。
沁园春·鬓
作者：孙云凤
朝代：清

掠月梳云，宜贴花钿，低丛玉容。怕凉秋微脱，薄施螺翠，朔风易透，密护貂茸。粉颈初垂，香腮欲度，半倚屏山记乍逢。娇慵甚，怪金钗斜溜，一缕兜松。水晶帘子玲珑。看睡起、分明晓雾笼。爱雏年新拢，镜临秋水，双星悄拜，指拂春葱。腻刷鸦青，轻裁蝉翼，却称单衫杏子红。华筵散，隔香灯怅望，两两巫峰。
浣溪沙
作者：孙云凤
朝代：清

十二珠帘掩碧窗。懒吟慵绣不成妆。困人时节日初长。湖水雨馀浮鸭绿，柳丝风暖漾鹅黄。画船犹记落花香。
浣溪沙
作者：孙云凤
朝代：清

小院浓阴绿更幽。鹧鸪声里夕阳收。枣花微雨酿成秋。凉月玉箫怀旧梦，东风池草惹新愁。一春心事倚高楼。
浣溪沙
作者：孙云凤
朝代：清

帘卷东风燕子飞。杏花天气卖饧时。年年孤却踏青期。绣榻春闲人悄悄。画屏寒浅漏迟迟。小窗和月写横枝。
浣溪沙
作者：孙云凤
朝代：清

愁里韶华别后心。冷吟闲坐又春深。青梅如豆柳成阴。晓镜刍尼啼绿树，夜窗蟢子上罗襟。天涯何事信沉沉。
浣溪沙
作者：孙云凤
朝代：清

旧梦依依睡起迟。春慵无力试单衣。薄寒天气卖花时。细雨轻烟莺百啭，暖风斜日燕双飞。画楼东畔小堂西。
浣溪沙·自题画梅
作者：孙云凤
朝代：清

冷蕊飞香上笔端。早春消息陇云寒。东风欲寄一枝难。似色似空和月折，非烟非雾卷帘看。黄昏清影到阑干。
浣溪沙·茉莉
作者：孙云凤
朝代：清

纤手分来点鬓疏。幽香开遍一株株。星星如玉复如珠。团扇梦回新雨后，绿窗人浴晚凉初。小廊风透碧纱橱。
浪淘沙
作者：孙云凤
朝代：清

风静绣帘闲。燕语梁间。小楼诗酒忆当年。今日西窗重剪烛，细雨轻寒。花事正阑珊。又唱阳关。夕阳春水木兰船。斜立画屏烟篆冷，月到阑干。
浪淘沙·题娴卿妹“停琴伫月图”
作者：孙云凤
朝代：清

金鸭篆烟沉。风满罗襟。暮霞红断碧云深。输与阿连清兴好，石上横琴。独坐漫沉吟。空际馀音。待他蟾影挂疏林。一院嫩凉闲不寐，无限秋心。
浪淘沙·题郭频迦“春山埋玉图”
作者：孙云凤
朝代：清

香篆锁重云。梦也还真。年年芳草认罗裙。只有玉梅花万点，月逗春痕。寂寞软红尘。玉碎珠分。雪肤花貌可怜人。隔个绿波招不得，黯尽吟魂。
浪淘沙·风萤
作者：孙云凤
朝代：清

青影乱帘旌。点点春星。碧天如水月华明。深院夜凉人乍定，吹坠银屏。阑外竹声清。半臂纱经。玉阶犹忆那时情。团扇软罗兜不住，茉莉钗横。
清平乐
作者：孙云凤
朝代：清

日长春去。只是无情绪。柳下重门花下路。记得旧曾游处。轻寒小雨初晴。暖风处处啼莺。阑外海棠花谢，天涯归信无凭。
清平乐
作者：孙云凤
朝代：清

留春不住。一任春归去。门外马嘶芳草路。花落子规啼处。陌头柳色青青。丝丝欲绾离情。闲却鸳鸯绣谱，画屏独背银灯。
清平乐
作者：孙云凤
朝代：清

看花赌酒。乐事何年又。门巷销魂重插柳。细雨禁烟时候。庭中明月团圞。天涯芳草纤绵。夜夜小楼春梦，随风飞度关山。
清平乐
作者：孙云凤
朝代：清

绣帘慵捲。篆缕回肠转。临镜自思人近远。忘了画眉深浅。单衣初试寒轻。锦屏闲却银筝。又是清明时节，落花窗外啼莺。
清平乐·与仙品妹联句
作者：孙云凤
朝代：清

月明风细。云淡鱼鳞碎。身倚阑干心似醉。种种别离滋味。今宵烛剪窗纱。明年书寄天涯。帘幕愁深燕子，烟波梦绕芦花。
清平乐·怀仙品妹
作者：孙云凤
朝代：清

麝炉烟乱。烛影瓶花短。鱼雁不来消息断。寂寞锦屏人远。任他女伴嬉游。一春常掩高楼。除却雕梁燕子，无人解得春愁。
清平乐·次花海叔湖上韵
作者：孙云凤
朝代：清

晴丝风乱。花里红墙短。一抹柳烟疏欲断。春色六桥重见。衣香鬓影轻舟。金尊檀板层楼。独向小窗闲坐，满庭细草生愁。
清平乐·雨夜怀仙品妹
作者：孙云凤
朝代：清

风寒雨细。酿作愁滋味。鸳枕半欹人不寐。点滴绿蕉声碎。当时剪烛窗西。而今月黑云迷。记共海棠深夜，玉阶飞上罗衣。
满江红·题烛溪叔祖“蓬窗听雨图”
作者：孙云凤
朝代：清

一舸西风，吹暮雨、沙清渚白。尽吟啸、水云深处，鹭闲鸥逸。帆挂乡心生远浦，橹摇凉梦依秋荻。响萧萧、夜半听无眠，情怀别。渔火乱，蓬窗寂。峰隐翠，波涵碧。只暗潮吞吐，断崖千尺。点点轻迷天际树，声声清入烟中笛。展新图、忽忆下潇湘，浑如昔。
点绛唇
作者：孙云凤
朝代：清

一枕秋声，残灯梦断分襟处。一番愁绪。阶下梧桐雨。记得匆匆，深院留春住。帘垂户。莺啼燕语。日暖花阴午。
点绛唇
作者：孙云凤
朝代：清

扇怯轻罗，捲帘渐觉秋光冷。小庭人静，疏柳和烟暝。点点流萤，入户飞难定。栏重凭。风声月影。还是当年境。
点绛唇
作者：孙云凤
朝代：清

折柳尊前，离亭歌罢西风冷。路遥酒醒。立尽斜阳影。流水行云，从此知难定。阑休凭。月残烟暝。总是凄凉境。
点绛唇·春草。忆仙品
作者：孙云凤
朝代：清

翠倚疏帘，昨宵梦冷池塘雨。天涯离绪。岁岁和春住。又是年时，烟锁垂杨渡。斜阳暮。片帆何处。绿遍归来路。
点绛唇·题辅之叔“醉墨图”
作者：孙云凤
朝代：清

座上春风，卷帘炉篆飘窗牖。娱清昼。墨花香透。滋味浓于酒。满纸淋漓，一试挥毫手。披图久。砚池波皱。腕底烟云走。
疏帘淡月·题李晨兰女史“茶烟煮梦图”
作者：孙云凤
朝代：清

蕉阴竹影。并搅碎斜阳，雨晴庭院。静倚妆台，衣怯软罗寒浅。凤团初熟瓶笙沸。悄无人、绣帷低捲。星眸乍合，云鬟半堕，绿窗吟倦。又何处、西风吹断。正池生谢草，花开江管。绿水冰泉，肯许烦襟同浣。凭谁唤醒灵心问。望吴江、波阔天远。碧烟空绕，清香漫惹，画屏秋晚。
疏影·题梁蕉屏表叔“抚梅图”
作者：孙云凤
朝代：清

古梅瘦石。似隐栖九里，断无尘迹。枝北枝南，雪后霜前，几度问他消息。沉吟树底摩挲遍，定写入、春风仙笔。爱满庭、淡影疏香，能有几人消得。犹记孤山山下，冻云吹散也，一湖寒碧。渺矣林逋，寂寞空亭，何似此中清绝。幽怀尽日忘言坐，共抱却、冬心高洁。想月明、烟冷黄昏，还有翠禽曾识。
登韬光寺
作者：孙云凤
朝代：清

灵鹫峰头寺，清幽少俗氛。竹深人不见，木落鸟成群。海气蒸红日，山泉泻白云。我来游未足，莫遣暮钟闻。
登高示诸弟妹
作者：孙云凤
朝代：清

九日同登百尺台，茱萸遍插菊花开。渚清沙白孤帆远，露冷江空一雁来。人事独悲秋渐老，少年须惜水难回。山川信美非吾土，欲赋《登楼》愧浅才。
百字令·和花海叔韵兼寄仙品
作者：孙云凤
朝代：清
体裁：词

喧蜂闹蝶，倚熏笼绣倦，绿窗残缕。栏外风传花信息，廿四番今过五。杏雨霏红，柳波漾碧，芳草无情绪。重门深掩，任他春色如许。犹记社日停针，雕梁燕子，还觅年时侣。旧恨新愁抛未得，种种都来眉妩。芳讯鱼沉，新词韵险，没个商量处。黄昏月冷，画屏斜立无语。
相见欢
作者：孙云凤
朝代：清

年时小立苔茵。燕依人。记得柳花如雪，正残春。砧声急。虫声咽。忍教闻。又是梧桐深院，月黄昏。
相见欢
作者：孙云凤
朝代：清

梧桐淡影层楼。下帘钩。消得几番疏雨、几番秋。金炉篆。风吹乱。写春愁。何处飞来残梦、五更头。
眼儿媚·题仕女图
作者：孙云凤
朝代：清

云鬟玉貌小庭深。闲却紫琼琴。春纤乍露，银毫未落，几度沉吟。井梧搅得西风碎，清露滴罗襟。三分月色，半痕烟影，一点秋心。
祝英台近·端午寄仙品妹
作者：孙云凤
朝代：清

绣帘垂，朱户静，庭午柳阴直。阶下榴花，独自忍攀摘。那堪艾虎悬丝，鬓绒贴胜。空凝望、海天空阔。总休说。犹记葵扇题诗，钗映越罗雪。拈枝流光，眉翠总成结。负他两度熏风，几番梅雨，想怀抱、也应非昔。
祝英台近·自题画木芙蓉
作者：孙云凤
朝代：清

碧云高，黄叶卷。霜冷小庭院。闻说芙蓉，隔岸已开遍。最怜写入西风，美人清怨。暗惊觉、流光催换。慢留恋。试看无语盈盈，露湿绛罗软。渺渺馀怀，天际绿波远。恍疑兰桨归来，醉红零乱。正一片、暮江秋晚。
苏幕遮
作者：孙云凤
朝代：清

白萍洲，黄叶渡。云静秋空，人逐飞鸿去。目断高楼天欲暮。远水孤帆，衰草斜阳路。漏声沉，桐影午。江阔山遥，有梦还难渡。帘外霜寒风不住。明月芦花，今夜知何处。
菩萨蛮
作者：孙云凤
朝代：清

华堂宴罢笙歌歇。夜深香袅炉烟碧。酒醒小屏风。烛花相对红。玉钗金翠钿。柳叶双蛾浅。日午未成妆。绣裙双凤凰。
菩萨蛮
作者：孙云凤
朝代：清

小庭日午东风暖。絮飞花落春过半。乡思隔关山。开笼放白鹇。夜深灯有晕。烟断香初烬。玉漏莫教催。梦和潮水回。
菩萨蛮
作者：孙云凤
朝代：清

小庭春去重帘下。东风一霎吹花谢。底事惜分飞。隔窗啼子规。举头还见月。脉脉伤行色。今夜莫教寒。有人罗袂单。
菩萨蛮
作者：孙云凤
朝代：清

日长深柳黄鹂啭。绣床风紧红丝乱。微雨又残春。落花深掩门。高楼眉暗蹙。芳草依然绿。酒醒一灯昏。思多梦似真。
菩萨蛮
作者：孙云凤
朝代：清

晴丝摇曳东风午。纱窗梦绕屏山路。日暖杏花香。小庭春昼长。燕归帘莫卷。幽思天涯远。新月半黄昏。行人江上村。
菩萨蛮
作者：孙云凤
朝代：清

炉烟袅袅人初定。纱窗月上梨花影。春色自年年。故人山上山。露寒风更急。此景还如昔。记得倚栏干。夜深人未眠。
菩萨蛮
作者：孙云凤
朝代：清

翠衾锦帐春寒夜。银屏风细灯花谢。鸳枕梦难成。绿窗啼晓莺。愁来天不管。鬓堕眉痕浅。燕子不还家。东风天一涯。
菩萨蛮
作者：孙云凤
朝代：清

阴阴细柳深深院。日长睡起帘初捲。花底蝶成团。背人偷倚栏。绿窗春绣倦。意绪柔丝乱。枝上子规啼。辽阳音信稀。
菩萨蛮·七夕
作者：孙云凤
朝代：清

年时女伴年时院。迎风斗巧夸针线。拜罢烛花明。罗衣香暗生。事随流水去。此恨凭谁语。凉动画屏秋。黄昏月一钩。
菩萨蛮·回文寄仙品妹
作者：孙云凤
朝代：清

小帘疏雨花飞晓。晓飞花雨疏帘小。寒峭觉衾单。单衾觉峭寒。燕归伤客远。远客伤归燕。愁莫倚高楼。楼高倚莫愁。
菩萨蛮·寄仙品妹
作者：孙云凤
朝代：清

绣衾不寐愁如织。玉炉烟袅纱窗碧。残月照帘钩。雁声寒带秋。夜阑人寂寂。何处高楼笛。灯背小屏孤。梦无书也无。
虞美人
作者：孙云凤
朝代：清

昨年燕子衔花去。春色难留住。前年人倚画楼东。惆怅一帘飞絮、暮烟中。今年又是酴醾节。此景还如昔。小廊立尽看归鸦。却恨无情芳草、遍天涯。
虞美人·自题海棠画帧
作者：孙云凤
朝代：清

鹿庐破梦莺啼晓。庭外春多少。禁烟时节柳丝风。吹得海棠枝上、几分红。黄昏月澹纱窗薄。掩映阑干角。脂鲜黛绿总难描。犹比桃花丰韵、杏花娇。
虞美人·题“莳花小筑春饯图”，送许宜芳女史于归吴门
作者：孙云凤
朝代：清

屏开孔雀杯浮绿。有个人如玉。东风明日片帆轻。两点修蛾新斗、远山青。瑶笙翠管相催去。紫燕双飞处。一庭春影醉斜阳。无限浓花薰得、绮罗香。
虞美人·题秀芬妹“额粉庵联吟图”
作者：孙云凤
朝代：清

翠屏凉夜疏帘晓。雪月花时好。鸾笺真擘句先成。应忆榭庭风絮、那时情。池塘梦草笼烟碧。江水盈盈隔。灵心试问绿窗人。分得画眉仙笔、几分春。
蝶恋花·春暮
作者：孙云凤
朝代：清

一枕梨云天欲暮。春梦模糊，又被啼莺妒。髻子半偏无意绪。金炉慵把沉檀炷。留得残春无系处。怪底东风，吹向天涯去。蝶粉暗粘帘外絮。黄昏几点催花雨。
西江月·自题词稿，兼寄仙品妹
作者：孙云凤
朝代：清

别绪逗将吟绪，愁心翻作闲心。美人香草意偏深。说与旁人不省。一自雁行云散，几番月色花阴。何时一鼓海风琴。共对西窗烛影。
诉衷情
作者：孙云凤
朝代：清

红楼梦断晓啼莺。绣幕峭寒生。二月江南春晚，深巷卖花声。苔藓薄，柳烟轻。最凄清。昨宵风雨，今朝寒食，来日清明。
贺新凉·题随园先生归娶图
作者：孙云凤
朝代：清

骢马东风立。有丹青、公然留住，小年颜色。闲把生绡重展处，脉脉自怜陈迹。回首忆、玉堂瑶席。故我今吾谁解认，喜妆台、犹有人能识。春梦语，感而述。金莲宝炬人难得。况而今、杖朝已近，尚调琴瑟。如此恩荣如此寿，千古人才第一。真不羡、蓬莱仙客。佳话流传如隔世，念门人、生晚从何说。长短句，聊赛责。
转应词
作者：孙云凤
朝代：清

庭院。庭院。薄暮东风吹遍。画梁双燕初归。惆怅天涯絮飞。飞絮。飞絮。人在绣帘深处。
长亭怨慢·画梅寄仙品，作此阕题其上
作者：孙云凤
朝代：清

看点点、林梢初透。倚竹无言，暗香盈袖。水远天长，素心独抱向谁剖。粉融脂溜。才过却、烧灯后。望断陇头云，镇寂寞、双蛾频皱。记否。共巡檐索句，手撚一枝还嗅。江城玉笛，翻吹出、关山杨柳。早又是、淡月疏帘，照清影、和人俱瘦。纵笔吐江花，难写春风如旧。
鹊桥仙·七夕
作者：孙云凤
朝代：清

蛛丝屋角。蝉琴树杪。雨歇黄昏新霁。月钩半吐画屏秋，早逗得、一番凉意。吟笺争擘。绣绒分剖。不是年时风味。调脂腻粉染幽花，要乞取、天孙巧思。
鹧鸪天·赠度曲女郎
作者：孙云凤
朝代：清

细雨和风湿绣帘。春寒初试越罗衫。绿杨影里莺声滑，红杏香中蝶梦酣。思往事，忆江南。翠屏银烛黛蛾纤。而今冷梦闲窗夜，明月无情堕画檐。
齐天乐·咏白秋海棠，兼忆仙品妹
作者：孙云凤
朝代：清

莲衣未褪星期过，闲庭嫩凉天气。寂寂墙阴，深深苔罅，花吐几分秋意。冰清玉瘦，正掩映红窗，伴侬憔悴。月澹烟疏，露萤点点短丛缀。年时夜阑不寐，绛纱笼烛照，微雨初霁。素靥凝愁，幽香酿韵，别有一般风味。天涯此际。定萧瑟空阶，怅思前事。淅淅西风，怕吹成粉泪。
齐天乐·题汪姑母“感燕图”
作者：孙云凤
朝代：清

镜容已自分鸾影，喃喃更闻孤语。漠漠春深，阴阴昼永，似怨东风无侣。将飞又住。念憔悴红窗，伴人闲处。那更黄昏，杏梁相对独酸楚。回肠系将彩缕。镇沈吟小坐，纤指频抚。柳絮池塘，梨花帘幕，不是年时情绪。流光暗度。记社日停针，几回延伫。莫便秋来，嫩凉催欲去。
挽曾国荃联
作者：孙云锦
朝代：清
体裁：联

依马首十三年，溯从皖国追随，胆寒风雪孤军地；隔龙门五百里，忽听秦淮呜咽，痛折东南半壁天。
歧路行
作者：孙云锦
朝代：清

忧来不能食，酒酣拔剑长太息。男儿志四方，安能俯首老逢掖。枥头骏马识雄心，骄嘶怒齧黄金勒。荒荒策马驱平芜，平芜旁午多歧涂。李白大笑杨朱哭，世人扰攘谁良图。君不见，将军第，丞相府，门前高车散风雨，眼中谁是孔文举。
溯黄风逆行迟至众兴就陆
作者：孙云锦
朝代：清

陆行苦尘劳，舟行欣利涉。罢鼓清淮棹，重理浊河楫。河流本湍急，石尤更肆烈。牵船上沙觜，十步九蹉跌。得尺与得寸，力竭皮肤裂。篙缆用俱穷，河水亦呜咽。前夕系船树，回望影未灭。日日坐河干，兀兀突愁绝。却见下水船，布帆张两叶。舟人杂坐卧，过眼飞电掣。盈盈一水间，苦乐仙凡别。取道自违宜，慎始愧明哲。行当策蹇去，甚毋伤驽劣。
登放鹤亭同似荀
作者：孙云锦
朝代：清

亭前双屐云俱飞，亭下孤城山四围。近岫渐低远岫出，杏花净尽桃花稀。荒荒斜日下林角，习习好风吹客衣。间绕颓垣读断碣，古人如作吾谁归。
题傅青主为阎古古画松
作者：孙云锦
朝代：清

呜呼凤陵，四十万树悲一炬，冬青枝冷啼秋雨。一木难支大厦倾，三蘖空伤奈何计。列朝培植三百年，故力百木余苍烟。伊谁放笔为直干，托根无地其天全。半死半生僵复起，真气郁勃犹满纸。天荒地老不受大夫封，祇疑清风谡谡清入耳，空同泗水想高轨。
一落索
作者：孙云鹤
朝代：清

遥峰过雨还凝碧。一天秋色。画楼昨夜陡生寒，应念我、关山客。衣上酒痕尘迹。倦途难息。白云红树已销魂，更何处、斜阳笛。
卜算子
作者：孙云鹤
朝代：清

秋老旅情深，潮落沙痕露。一片疏蓬荻岸风，似昨夜、蕉窗雨。晓起莫凭栏，触目伤离绪。树里人家雾里山，都不是、来时路。
壬寅九日重庆关送伯兄东归
作者：孙云鹤
朝代：清

登高兼送远，客泪一沾裳。归棹随流水，乡心带夕阳。秋高山落木，风急雁分行。丛菊何情绪，篱边依旧黄。
宝剑篇
作者：孙云鹤
朝代：清

宝剑遗编在，挑镫击节吟。恩雠千古事，湖海一生心。气逼秋霜冷，光腾夜月沈。从军应有愿，慷慨答知音。
少年游
作者：孙云鹤
朝代：清

红袖传杯，琵琶度曲，常记共清游。杏子香中，海棠花底，低按小梁州。十年多少沧桑事，水逝与云流。引凤台空，弄箫人远，回首不胜愁。
挽高氏女
作者：孙云鹤
朝代：清

由来情种是情痴，匪石坚心两不移。傥使化鱼应比目，就令成树也连枝。红绡已结千秋恨，青史难教后代知。赖有神君解怜惜，为营鸳冢播风诗。
旅楼
作者：孙云鹤
朝代：清

旅楼高不极，过客足徘徊。暮色随烟起，春寒逼雨来。壮心樽酒在，乡思岭猿哀。目断巴陵路，衡阳雁独回。
昭君怨
作者：孙云鹤
朝代：清

风起满庭飞絮。花落一帘春雨。芳草似离情。逐时生。昔日天涯旧路。欹枕屏山无数。故里又清明。语流莺。
更漏子
作者：孙云鹤
朝代：清

绿阴浓，红雨乱。无奈春归人远。梁燕去，塞鸿来。闲阶生暗苔。长亭路。分襟处。惆怅画屏烟树。流水远，夕阳沉。倚栏千里心。
柳梢青·听虫
作者：孙云鹤
朝代：清

井上萤飞，树头云静，何处秋声。床下听来，草根吟出，一片离情。梦回月转闲庭。酒醒后、凄凄四更。蕉叶阴中，梧桐影里，露冷风清。
柳梢青·题净香女史小照
作者：孙云鹤
朝代：清

红藕池塘，绿杨庭院，昼永人闲。风露香清，烟波梦远，脉脉凭栏。望中无限云山。何处听、珊珊佩环。渺渺予怀，盈盈秋水，凌乱高寒。
梅子黄时雨·立夏前一日
作者：孙云鹤
朝代：清

单衣趁暖春将去。又满目吹风絮。涨绿池塘闲院宇。润侵屏幛，云生庭户。却似山深处。碧芜千里天涯路。小立阑干漫凝伫。佳节篷窗樽酒度。几重烟水，半川云树。一霎黄梅雨。
水调歌头·题三朵花绣合卷
作者：孙云鹤
朝代：清

芍药筱园盛，占断古扬州。多少双头并蒂，相对也应羞。二十四番风信，二十四桥月色，都付与梢头。恰是三山客，来作五云游。聚三花，围五萼，起重楼。知为使君风雅，芳谱教重修。韵倩黄荃笔写，色借灵芸丝续，名仗探花留。低却琼花品，赢得牡丹筹。
水龙吟
作者：孙云鹤
朝代：清

几番微雨微寒，禁烟节近新晴矣。游丝趁暖，残红铺径，树头青子。镜匣凝尘，绣帘垂画，有人独自。更莺慵燕懒，春光几许，愁中过，三之二。锦字鱼书难寄。负西园、东风桃李。高台芳榭，清游正畅，忍摇征辔。楼外斜阳，堤边芳草，一江春水。念天涯此际，深情远恨，万重千里。
沁园春·口
作者：孙云鹤
朝代：清

薄染轻朱，艳传樊素，一点红凝。爱杏花楼畔，吹箫气怯，海棠风里，掩笛音清。玉甲偎腮，金钗剔齿，界破盈盈半颗樱。严妆罢，吮豪端螺子，染上微青。秋千欲上还停。怕汗湿冰肤喘未胜。忆午窗慵绣，彩绒半唾，春潮消渴，花露偷噙。敛黛将吁，低鬟欲笑，一度沈吟万种情。堪怜甚，更戏调鹦鹉，软语轻轻。
沁园春·指甲
作者：孙云鹤
朝代：清

云母裁成，春冰碾就，裹住葱尖。忆绿窗人静，兰汤悄试，银屏风细，绛腊轻弹。爱染仙葩，偶挑香粉，点上些儿玳瑁斑。支颐久，有一痕钩影，斜印腮间。摘花清露微沾。剖绣线、双虹挂月边。把霓裳悄拍，代它象板，藕丝自雪，掐个连环。未断先愁，将修更惜，女伴灯前比并看。销魂处，向紫荆花上，故逞纤纤。
沁园春·题佩兰女史拈花小照
作者：孙云鹤
朝代：清

乍卷珠帘，初离明镜，云垂翠鬟。正碧窗香细，晴添午倦，绿阴昼永，风减春寒。静听流莺，轻拈香草，小立空庭意自闲。幽怀好，正素心相契，清极忘言。东风乍识朱颜。念欲缀、芜词下笔难。况新诗风致，吟时楚楚，倦人环佩，听处珊珊。韵写乌丝，神传粉本，人在盈盈一水间。披图久，喜芬芳气味，吹上毫端。
沁园春·题拈花微笑图
作者：孙云鹤
朝代：清

几叶华严，五千道德，今归一家。喜丹炉烧罢，长留诗卷，蒲团坐破，不著袈裟。称意如斯，无忧果尔，消受朝岚与夕霞。披图处，羡人间清福，几个如它。东风兰又生芽。正欢喜、庭前绕膝哗。写心中静境，半桥流水，眼前真趣，万树梅花。三味同参，夙根顿悟，却索芜词到绛纱。拈枝笑，把江毫剩彩，分与些些。
浣溪沙
作者：孙云鹤
朝代：清

一抹青山晓雾遮。半塘春水画桥斜。垂鞭无语听啼鸦。玉笛声中飞燕子，秋千影里出桃花。绿杨门巷是谁家。
清平乐
作者：孙云鹤
朝代：清

兰舟催泊。风静潮初落。正是客怀无处著。那更暝烟残角。纱窗闲锁屏山。罗衣莫凭栏干。杨柳阴中暮雨，杜宇声里春寒。
清平乐
作者：孙云鹤
朝代：清

小庭深处。双燕窥帘语。柳到春阑无意绪。禁不住东风絮。杏梢残日啼莺。池塘草暖烟生。却忆年时景况，满城疏雨清明。
清平乐
作者：孙云鹤
朝代：清

淡烟浓雾。一幅凄凉谱。人在江南啼鸟处。行尽绿芜春雨。杏花梢际帘钩。玉箫声里琼瓯。离梦不知近远，月明夜夜层楼。
湖楼送别
作者：孙云鹤
朝代：清

才向西湖来，又别西湖去。置酒湖上楼，搜索闺中句。遂令负笈人，也逐吹竽数。极目渺绿波，持杯对春树。冥冥暮雨时，青青芳草路。掉首归仓山，扁舟入烟雾。
点绛唇
作者：孙云鹤
朝代：清

一幅轻帆，白萍香里西风满。洞庭秋晚。木落山容浅。隔浦人家，望处炊烟断。斜阳转。落霞孤雁。归梦潇湘远。
点绛唇
作者：孙云鹤
朝代：清

昼楼沉沉，绿阴转午人初醒。小阑风定。点点杨花影。一缕游丝，趁暖萦芳径。香消鼎。画堂巢冷。燕去帘钩静。
点绛唇
作者：孙云鹤
朝代：清

杏子寒轻，西楼人怯慵梳掠。钗头金雀。斗草还输却。红袖花前，扶上秋千索。闻清角。灯残月落。蓦地思量著。
点绛唇
作者：孙云鹤
朝代：清

村杵声寒，乡关梦断三更过。纸窗风破。一点残灯堕。静院无人，独自开帘坐。重门锁。梅花和我。对月成三个。
点绛唇
作者：孙云鹤
朝代：清

院宇深沉，碧纱窗挂残绒唾。昼长门锁，风软杨花堕。燕子初来，绣幕香泥涴。些儿个。别添功课。细数青梅颗。
点绛唇
作者：孙云鹤
朝代：清

露重秋初，流萤无力光难定。暗苔幽径。别是清凉境。何处箫声，夜半凭栏听。重门静。月明风冷。一院梧桐影。
点绛唇
作者：孙云鹤
朝代：清

黄鹤楼头，塞鸿声里清秋暮。水边归路。人立斜阳渡。十二屏山，有个人凝伫。知何处。暝烟残雾。几点潇湘树。
点绛唇·晚泛
作者：孙云鹤
朝代：清

欸乃声来，一行惊起冲波鹭。柳边柔橹。落日人争渡。水色山光，载得归南浦。天将暮。残钟何处。却指烟中树。
点绛唇·杨花
作者：孙云鹤
朝代：清

啼老莺声，乱飘晴雪无人径。小阑闲凭。扑袖东风冷。冉冉濛濛，昼永垂帘静。慵难整。雨馀烟暝。一片春愁影。
点绛唇·草
作者：孙云鹤
朝代：清

酥雨匀来，萋萋先遍江南地。杏花风细。漠漠和烟翠。燕子归来，休向高楼倚。斜阳里。天涯无际。离恨年年起。
秦楼月
作者：孙云鹤
朝代：清

寒漏寂。月明风满梅花笛。梅花笛。江南春色，曲中◇得。一襟离思谁能识。故园应怨无消息。无消息。画楼今夜，黛眉凝碧。
菩萨蛮
作者：孙云鹤
朝代：清

一番凉意梧桐雨。流莺飞入帘深处。灯背小屏风。玉阶啼暗虫。漏残秋梦短。那更闻新雁。消尽水沉香。客愁今夜长。
菩萨蛮
作者：孙云鹤
朝代：清

新槐绿润荧光小。银屏寒浅炉烟袅。漏断雨声残。烛花和泪弹。白云何处定。目尽归鸿影。今夜布帆风。乱山知几重。
菩萨蛮
作者：孙云鹤
朝代：清

疏帘燕去芳菲歇。梧桐门掩清秋月。羁客梦难成。暗虫啼到明。薄霞消醉脸。灯淡银屏掩。风露小阑干。画楼寒漏残。
菩萨蛮
作者：孙云鹤
朝代：清

绣帘风定炉烟直。碧纱窗外垂杨色。微雨杏花残。小庭生薄寒。天涯幽思远。双燕归来晚。烟草满平芜。春山闻鹧鸪。
菩萨蛮
作者：孙云鹤
朝代：清

迢迢不断天涯路。今宵又向芦汀住。梦断酒初醒。雁声疑橹声。满蓬霜似水。渺渺情千里。残月在孤舟。故人何处楼。
菩萨蛮·中秋
作者：孙云鹤
朝代：清

纤云散尽蝉声歇。一杯自酹团圆月。人在小层楼。星河处处秋。阑干清影满。光近嫦娥远。来岁复如何。去年风雨多。
菩萨蛮·秋夜同碧梧姊联句
作者：孙云鹤
朝代：清

玉阶人静啼虫寂。银屏梦断砧声急。疏树带微霜。小楼秋思长。一窗灯欲烬。叶叶西风紧。深夜莫凭栏，月高清影寒。
虞美人
作者：孙云鹤
朝代：清

绿杨三月成飞絮。散入闲庭宇。荼蘼犹未著东风。生怕莺催春去、太匆匆。夜深不寐寒生壁。香烬炉烟息。小窗人定一灯红。无限离情都在、雨声中。
谒金门
作者：孙云鹤
朝代：清

春欲尽。疏雨薄寒几阵。待得暖晴寒食近。落花风又紧。阶下露浓苔润。炉内香销灰烬。半夜月高云有晕。踏青期未稳。
贺新凉·答随园先生除夕告存诗
作者：孙云鹤
朝代：清

一纸飞书至。报随园、烟霞杖履，依然人世。梨枣思传多少客，挽住先生归辔。正好在、红尘游戏。混沌初分老蝙蝠，问生时、谁识何年始。郭璞算，虚言耳。贺诗此日应千纸。想开缄、梅花风里，猿欢鹤喜。诗世界宽无历劫，如此神仙有几。真别有、人间天地。明日岁华新又是，□壶中、甲子从头起。松柏寿，自难纪。
迈陂塘·题三瑛翰墨
作者：孙云鹤
朝代：清

问闽江、几重云水，伊人知在何许。小楼相伴惟形影，冷落丸熊情绪。清节苦。想烟断灯昏，破壁吟风雨。孤怀谁语。有郑母高标，黄媛淑范，结作岁寒侣。谋生处。分付残煤断楮。愁心腕底如诉。将军雅抱琴书癖，搜索画图诗句。染毫素。把松竹梅花，写幅三清谱。柏舟有赋。看艺苑芳踪，戟门盛事，不休共千古。
齐天乐
作者：孙云鹤
朝代：清

重门半掩清秋节，孤帆角声催去。金鸭香微，银屏梦短，一种伤离情绪。芦汀烟渚。记衰柳残杨，长亭初暮。漫倚高楼，乱云遮断去时路。依然秋色如许。更归鸦几点，飞绕疏树。千里关山，旧时明月，今夜照人何处。凭栏无语。怕雁逐书沉，又更霜露。立遍空阶，影寒银汉渡。
齐天乐·午日怀家大人游闽
作者：孙云鹤
朝代：清

乡园又是端阳宴，琴尊正游天际。艾虎悬丝，桃人对酒，风味他乡同否。梅黄雨细，任遍拂南薰，未消寒意。院宇阴阴，纻衣葵扇尚慵试。芳辰今日共赏，客中看竞渡，天气晴未。乳燕帘栊，新槐池馆，谁结蒲符为佩。阑干闲倚。漫极目云山，午馀人醉。昼永香微，髻榴红欲坠。
齐天乐·立夏怀家大人建阳道中
作者：孙云鹤
朝代：清

暮潮初退兰桡发，啼鹃正逢春晚。盘荐樱桃，帘黏柳絮，又把东风催换。掠檐新燕，记院宇年时，薄雷轻电。节物依然，倚楼凝望白云远。征程迢递未已，熟梅天近也，微冷还暖。团扇临风，生衣对酒，何处水村山馆。流光如箭。想到日尊前，荔枝红浅。屈指归来，好开丛桂宴。
齐天乐·题松枝引鹤图
作者：孙云鹤
朝代：清

长天过雨尘氛少，遥峰正衔西景。写倦黄庭，翻馀秋水，半榻茶烟人静。轻衫笠冷。趁满目烟霞，怡神适兴。万壑松涛，翠阴吹下羽衣影。翛然倚风长唳，亭亭尘外表，吟韵相应。珠树秋寒，瑶台夜永，清梦三更露警。高怀谁领。但自把松枝，引来幽径。却过前溪，为人留画境。
齐天乐·题紫霞女史画兰卷子
作者：孙云鹤
朝代：清

绣床昼永杨花卷，金炉暗消香篆。燕影低帘，莺声绕树，睡起绿窗人懒。沉沉深院。乍困倚熏笼，戏拈斑管。半响凝思，素绡闲向晚风展。梅寒竹瘦菊淡，幽怀无著处，聊寄湘畹。浅晕微烘，纤豪侧吮，忘把口脂痕染。风欹雨偃。似空谷幽人，这回重见。潇洒灵韵，楚江春正晚。
子澄示西湖杂感诸作答以五律
作者：孙人凤
朝代：清

百物有兴废，金牛去渺然。人心遗爱在，天意劫灰捐。荒冢多新鬼，空山少杜鹃。欢颜先我辈，春上载书船。
挽任兰生公
作者：孙传晋
朝代：清
体裁：联

政因人立，名因人成，方期惠我无私，饥溺切同怀，一片至诚堪质世；身为民劳，心为民悴，讵料夺公太速，流亡还待抚，万声齐恸竞呼天。
史梦兰继室田太夫人九十大寿
作者：孙伯恒
朝代：清
体裁：联

延年益寿，与天无极；宜富当贵，长乐未央。
寄怀沈畹香弟妇
作者：孙佩兰
朝代：清

晓起看花小立时，一重帘外雨如丝。天公鉴我思君意，催取新裁第一诗。
月夜寄怀子搢二弟
作者：孙佩兰
朝代：清

天街如水怯轻寒，何处箫声出画阑。忆弟天涯迢递隔，未知曾否月同看。
刺促谣
作者：孙允升
朝代：清

君不见，床头金尽语疏涩，涸辙枯鱼作人泣。回山倒海誓不难，青天团团鉴车笠。紫裘绛衲生辉光，虹霓意气星吐芒。酒酣作歌两耳热，眼底凛冽飞秋霜。世閒结客徒尔尔，两心不及一杯水。藜藿何如原虑贫，流离谁惜敬通死。银镫燄蕊无消息，湛湛露珠收不得。六鳌霜骨空嵯峨，沈沦愧彼升天翼。绿醪沃肠肠易腐，怨缕愁丝漫无主。髇鸣未竟角弓摧，饮羽不见南山虎。砰訇谁挝正平鼓，铜仙铅泪纷如雨。东西南北怅回车，烂醉狂歌老邱圃。
彭泽
作者：孙允升
朝代：清

僻县枕江流，秫田尚有秋。柴桑人去后，烟柳不胜愁。所性宁耽酒，无弦亦写忧。高风何处挹，此路漾归舟。
月夜游舜山
作者：孙允升
朝代：清

古人有言秋气逸，眼前何必悲萧瑟。兴来时复引一觞，还向空山弄明月。人生快意随所之，安能戚戚藏一室。烟霞痼疾洵难愈，但得我死心便毕。同人导我山人庐，山人一往池馆虚。孤云来从檐下宿，古木点缀成公乌。更跻绝壁踞盘石，瘦者怯立懦者画。手招二子不肯前，异景不觉真可惜。回峰列岫竞起伏，长江一泓天际碧。微闻虚籁清我心，凉飙习习生两腋。还丹百鍊苦未成，会须一检蓬壶籍。俯观醉影忽而哂，扑涧犹疑吸云液。划然一啸彻三垣，岩前列宿手可摘。卢生何必八极游，即此便是神仙宅。吾侪抗志出嚣尘，笑谈岂顾东方白。高风向长如可追，从今请整谢公屐。
秋夜
作者：孙允升
朝代：清

醉卧拥孤剑，凉飙吹敝帏。耿耿长剑光，激射明月辉。宵兴不能寐，四顾增吁欷。壮心耗蠹简，老泪滋秋衣。相彼腐草萤，乘时尚飞飞。秋气入病骨，秋声搅愁心。商歌与商丝，十指不成音。摧却白玉琴，寂听候虫吟。星晨散晓芒，竹柏森夕阴。岁月日以远，沧海日以深。几见珊瑚枝，化作锦绣林。丛愁不可道，积露泣衰草。绿鬓朱颜人，风前几回老。寂寞太玄文，凄凉封禅稿。富贵未足矜，贤达岂自保。晶瑩万里天，千古同浩浩。人生无百年，百年亦徒然。颇知此身幻，那得万虑捐。勉敦诗书好，强与鱼鸟缘。石火不返石，泉流不恋泉。晓月无远耀，秋葩逞孤妍。徘徊盼长道，目极心忧煎。
秋夜
作者：孙允升
朝代：清
体裁：古风

醉卧拥孤剑，凉飙吹敝帏。耿耿长剑光，激射明月辉。宵兴不能寐，四顾增吁欷。壮心耗蠹简，老泪滋秋衣。相彼腐草萤，乘时尚飞飞。秋气入病骨，秋声搅愁心。商歌与商丝，十指不成音。摧却白玉琴，寂听候虫吟。星晨散晓芒，竹柏森夕阴。岁月日以远，沧海日以深。几见珊瑚枝，化作锦绣林。丛愁不可道，积露泣衰草。绿鬓朱颜人，风前几回老。寂寞太玄文，凄凉封禅稿。富贵未足矜，贤达岂自保。晶莹万里天，千古同浩浩。人生无百年，百年亦徒然。颇知此身幻，那得万虑捐。勉敦诗书好，强与鱼鸟缘。石火不返石，泉流不恋泉。晓月无远耀，秋葩逞孤妍。徘徊盼长道，目极心忧煎。
临江仙
作者：孙允膺
朝代：清

何处黄鸡啼复乱，凄清月照疏林。杏花开后雁鱼沉，梧桐秋露滴，清泪欲沾襟。宝鸭香消添兽炭，画楼人寂寒侵。残灯明灭拥孤衾。竹敲风故谑，疑是夜相寻。
山居
作者：孙允膺
朝代：清

孤馆去城市，招寻已觉稀。庭闲花自落，云过鸟同飞。古树笼青霭，秋光淡翠微。此间长阒寂，尽日可忘机。
瞿塘
作者：孙元恒
朝代：清

白帝荒城带雨昏，瞿塘高浪挟雷奔。双崖积铁封三峡，众水排山争一门。鱼腹浦悬鱼鸟阵，虎须滩变虎狼村。卧龙跃马空回首，壮士当关几并吞。
七弟、沅真、光三、会贞同舟泛海，拟在姑苏登岸，驰赴秋闱，赠别
作者：孙元衡
朝代：清

仙舟李郭去从容，别酒兰英气味浓。六月天云开岛屿，南风海水似吴松。珠连夜照蟾光合，鹏徙秋程雁字逢。直到姑苏枫叶岸，寒山晓寺待鸣钟。
七沙鲲
作者：孙元衡
朝代：清

海天悬北斗，下照七鲲斜。阴火燃深夜，鱼龙自有家。
三林海上即事
作者：孙元衡
朝代：清

天外何争半日停，暂将蜑室作邮亭。雾沈秋嶂晓风毒，雨过海滩云气鯹。万里浪边来视事，一条沙外去扬舲。重阳节近休回首，那得登台醉不醒！
不寐
作者：孙元衡
朝代：清

短灯檠上花初烬，破荜窗中叶正飘。阔落无人惟吠犬，晦明如岁况秋宵。江淮故旧孰相忆，乡国音书何太遥？剩水残山半生事，断云别雨不终朝。
与诸昆季言怀
作者：孙元衡
朝代：清

骐骥仰天鸣，朽索驭刚铁。一驱升崇山，焉知踬于垤。脂牵转回肠，孰与较优劣？才老力可尽，名成待九折。马兰踸踔生，及时当先刈。不刈将如何？杜衡恐芜秽。蒥荑与揭车，清芬可同佩。异物难苟容，孤芳见吾辈。李牧捭上首，却克跛而登。有力皆可努，如行河上冰。晏安乃酖毒，胡为昧寝兴。拊髀发长叹，天命良可胜！兰枻持斫冰，冰坚枻伤手。我手不足惜，情违力何有？智士慎择术，断金若摧朽。刜蓬挥棠溪，所用良不苟。竹柏无冬春，中心异虚实。形骸非所拘，奉此岁寒职。吾道守根蒂，焉容事雕饰！遭遇难可期，常存但孤直。康哉黔娄生，遗我以芳型。簟食不充虚，敝衣不盖形。僵眠但仰屋，苍苍见寒星。恬然守休德，愿子抱遗经。脆茵与贞松，久暂俱零落；王鲔与晨风，终当异栖托。毋媚庄老言，实寻孔颜乐。兰肴齿颊香，与君试清酌。子晋去已远，笙在人间吹。玉豉得长寿，久处夫何为！生理有至乐，知士识端倪。四荒同一室，玉食犹餔糜。生晚道仍古，禀气得其真。一朝伏青白，坐见千秋人。黄杨厄馀闰，松桧偕冬春。驽骀无辍驾，骐骥共前津。文藻薄时艳，乃心在编简。嗜古择其腴，如腱贯之。片言敌造化，万古明人眼。繁词俗所欣，下笔颜亦赧。鹅鸭唼梁藻，鸿鹄高且遐。检身事三圭，五缄宁不华。无由就悬车，终叹系匏瓜。每每原草绿，此邦非我家。云际思好仇，引颈劳空望。吞响在幽山，名潜理非亢。佳卉时一芳，清泉随所向。苕苕孤生桐，何必逢牙旷。
与诸昆季言怀·其一
作者：孙元衡
朝代：清

骐骥仰天鸣，朽索驭刚铁。一驱升崇山，焉知踬于垤。脂牵转回肠，孰与较优劣？才老力可尽，名成待九折。
与诸昆季言怀·其七
作者：孙元衡
朝代：清

脆茵与贞松，久暂俱零落；王鲔与晨风，终当异栖托。毋媚庄老言，实寻孔颜乐。兰肴齿颊香，与君试清酌。
与诸昆季言怀·其三
作者：孙元衡
朝代：清

李牧捭上首，却克跛而登。有力皆可努，如行河上冰。晏安乃酖毒，胡为昧寝兴。拊髀发长叹，天命良可胜！
与诸昆季言怀·其九
作者：孙元衡
朝代：清

生晚道仍古，禀气得其真。一朝伏青白，坐见千秋人。黄杨厄馀闰，松桧偕冬春。驽骀无辍驾，骐骥共前津。
与诸昆季言怀·其二
作者：孙元衡
朝代：清
体裁：古风

马兰踸踔生，及时当先刈。不刈将如何，杜衡恐芜秽。蒥荑与揭车，清芬可同佩。异物难苟容，孤芳见吾辈。
与诸昆季言怀·其二
作者：孙元衡
朝代：清

马兰踸踔生，及时当先刈。不刈将如何？杜衡恐芜秽。蒥荑与揭车，清芬可同佩。异物难苟容，孤芳见吾辈。
与诸昆季言怀·其五
作者：孙元衡
朝代：清

竹柏无冬春，中心异虚实。形骸非所拘，奉此岁寒职。吾道守根蒂，焉容事雕饰！遭遇难可期，常存但孤直。
与诸昆季言怀·其八
作者：孙元衡
朝代：清

子晋去已远，笙在人间吹。玉豉得长寿，久处夫何为！生理有至乐，知士识端倪。四荒同一室，玉食犹餔糜。
与诸昆季言怀·其六
作者：孙元衡
朝代：清

康哉黔娄生，遗我以芳型。簟食不充虚，敝衣不盖形。僵眠但仰屋，苍苍见寒星。恬然守休德，愿子抱遗经。
与诸昆季言怀·其十
作者：孙元衡
朝代：清
体裁：古风

文藻薄时艳，乃心在编简。嗜古择其腴，如腱贯之□。片言敌造化，万古明人眼。繁词俗所欣，下笔颜亦赧。
与诸昆季言怀·其十
作者：孙元衡
朝代：清

文藻薄时艳，乃心在编简。嗜古择其腴，如腱贯之。片言敌造化，万古明人眼。繁词俗所欣，下笔颜亦赧。
与诸昆季言怀·其十一
作者：孙元衡
朝代：清

鹅鸭唼梁藻，鸿鹄高且遐。检身事三圭，五缄宁不华。无由就悬车，终叹系匏瓜。每每原草绿，此邦非我家。
与诸昆季言怀·其十二
作者：孙元衡
朝代：清

云际思好仇，引颈劳空望。吞响在幽山，名潜理非亢。佳卉时一芳，清泉随所向。苕苕孤生桐，何必逢牙旷。
与诸昆季言怀·其四
作者：孙元衡
朝代：清

兰枻持斫冰，冰坚枻伤手。我手不足惜，情违力何有？智士慎择术，断金若摧朽。刜蓬挥棠溪，所用良不苟。
中秋夜对月
作者：孙元衡
朝代：清

海阔偏宜月，天南不觉秋。自怜家尚在，甘与梦同游。香瘴潜浮桂，狂潮欲上楼。一杯乡国酒，休为看花留。
乙酉三月十七夜渡海遇飓，天晓觅澎湖不得，回西北帆，屡濒于危，作歌以纪其事
作者：孙元衡
朝代：清
体裁：古风

羲和鞭日日已西，金门理楫乌鹊栖。满张云帆夜济海，天吴镇静无纤翳。东方蟾蜍照颜色，高低万顷黄琉璃。飞廉倏来海若怒，颓飙鼓锐喧鲸鲵。南箕簸扬北斗乱，马衔罔象随蛟犀。暴骇铿訇两耳裂，金甲格斗交鼓鼙。倒悬不解云动席，宛有异物来诃诋。伏艎僮仆呕欲死，胆汁沥尽挛腰脐。长夜漫漫半人鬼，舵楼一唱疑天鸡。阿班眩睫痿筋力，出海环珓频难稽。不见澎湖见飞鸟，飞鸟已没山转迷。旁罗子午晷度错，陷身异域同酸嘶。况闻北嶕沙似铁，误尔触之为粉齑！回帆北向岂得已，失所犹作中原泥。浪锋舂汉鹢首立，下漩涡臼高桅低。怒涛汹溅顶踵湿，悔不脱壳为凫鹥！此事但蒙神鬼力，窅然大地真浮稊。翠华南幸公卿集，从臣旧识咸金闺。挂冠神武踪巳迈，愿乞骸骨还山溪。读书有儿织有妻，春深烟雨把锄犁。
书室小院，广不盈丈，友人方子隽年随手涉趣，便成幽赏，授简赋诗，得山字
作者：孙元衡
朝代：清

盘错成幽簇，镌劖破古顽。阶前新畛域，盆内小湖山。护竹斜添槛，移屏曲隐关。荔枝樽酒绿，相就一开颜。
书怀二首
作者：孙元衡
朝代：清

花事齐台歇，公田陆海荒。十年良巳倦，万里复相望。彼岸浮鹏外，灵槎著日傍。梯航俱入贡，天尽岂他乡。未到滋遐想，胸翻大海澜。望云为故国，见日是长安。书卷浮生事，妻拿夙世观。枯僧容我似，应荷主恩宽。
书怀二首·其一
作者：孙元衡
朝代：清

花事齐台歇，公田陆海荒。十年良巳倦，万里复相望。彼岸浮鹏外，灵槎著日傍。梯航俱入贡，天尽岂他乡。
书怀二首·其二
作者：孙元衡
朝代：清

未到滋遐想，胸翻大海澜。望云为故国，见日是长安。书卷浮生事，妻拿夙世观。枯僧容我似，应荷主恩宽。
买舟
作者：孙元衡
朝代：清

三宿能无恋故桑，自来归鸟厌回翔。已辞大井潮头馆，便买长梢飓尾航。别友定难逃酒累，治装偏觉为诗忙。竹蕉深处频回首，缥缈浮瓠一草堂。
二月朔三日即事
作者：孙元衡
朝代：清

风回潮涌沸千滩，马上相逢无好颜。几处军声谈笑里，一年春色是非间。仓皇道路应多梗，脱略风规偶踰闲。降将昔闻蒙上赏，鲸鲵何日悔愚顽！自古皆然莫怨今，青袍蚤已任升沈。未能鬻子勤桑土，但道烹鱼溉釜鬵。御众狙公徒任术，鉴形？母孰知心。徙薪似有微长在，抱膝聊为东武吟。
二月朔三日即事·其一
作者：孙元衡
朝代：清

风回潮涌沸千滩，马上相逢无好颜。几处军声谈笑里，一年春色是非间。仓皇道路应多梗，脱略风规偶踰闲。降将昔闻蒙上赏，鲸鲵何日悔愚顽！
二月朔三日即事·其二
作者：孙元衡
朝代：清

自古皆然莫怨今，青袍蚤已任升沈。未能鬻子勤桑土，但道烹鱼溉釜鬵。御众狙公徒任术，鉴形？母孰知心。徙薪似有微长在，抱膝聊为东武吟。
二月朔三日即事·其二
作者：孙元衡
朝代：清
体裁：七言律诗

自古皆然莫怨今，青袍蚤已任升沈。未能鬻子勤桑土，但道烹鱼溉釜鬵。御众狙公徒任术，鉴形�母孰知心。徙薪似有微长在，抱膝聊为东武吟。
余性本澹泊，因喜茹斋，季弟筱岫以书来问：「不斋之日，亦复醉如泥否」？援笔答之
作者：孙元衡
朝代：清

拓宇开疆著醉乡，心田种子未全荒。太常输我孤身好，泥饮清斋总不妨。
余自厦澳渡海，以藏书五簏寄榕城海舶中，抵台而书先至矣，检点无恙，率赋一诗
作者：孙元衡
朝代：清

龙画螺书永不磨，沧溟其奈腐儒何！年来况味齑盐共，天外沈吟岁月多。萤火自今添熠耀，蠹鱼先我历风波。古人未死真堪友，痛哭相逢又啸歌！
偶有故园之思，辄以自解
作者：孙元衡
朝代：清

乡梦初回月已沈，霜根旅鬓自萧森。莼鲈惹恨非佳味，鸿雁牵愁岂义禽。关塞老凭寒饿骨，海山閒付短长吟。百年万事皆如戏，何处翱翔非邓林。
元日，赋得春城回北斗，限城字
作者：孙元衡
朝代：清

春信入边城，东移斗柄横。势欹河汉直，光回夜潮平。望阙瞻云地，三年万里情。此中占气象，天海共澄清。
八月二十三日即事
作者：孙元衡
朝代：清

日中不敢放鸡豚，人事仓皇遍海村。或欲奋飞随大鸟，避灾直去鲁东门。一之为甚其堪再，风鹤传闻处处疑。飞鼠断猿龟食蟒，那凭冠履定崇卑。
八月二十三日即事·其一
作者：孙元衡
朝代：清

日中不敢放鸡豚，人事仓皇遍海村。或欲奋飞随大鸟，避灾直去鲁东门。
八月二十三日即事·其二
作者：孙元衡
朝代：清

一之为甚其堪再，风鹤传闻处处疑。飞鼠断猿龟食蟒，那凭冠履定崇卑。
写怀
作者：孙元衡
朝代：清

捧檄三时经万里，随身一剑与孤琴。沧溟笔墨鱼龙气，汗漫行藏鸿鹄心。日没云流天地断，山穷水弱岁时深。自今老去应无恨，阅尽他乡耐苦吟。
冬日眺远
作者：孙元衡
朝代：清

叶叶征帆似羽翰，排空飞上白云端。驰风骋雨无常态，海水那知天地寒！
冬日草堂漫兴
作者：孙元衡
朝代：清

吹断横洋十日风，惠泉不到荔枝浓。玲珑艳雪无文柚，且耐酸寒剥海红。杯泛寒姿菊有英，燕飞蝶舞似春城。山椒子结金铃小，调出香螺软玉羹。烹茶方法教儿僮，蟹眼潜听火候工。汲取竹林僧舍水，雨芽来自大王峰。
冬日草堂漫兴·其一
作者：孙元衡
朝代：清

吹断横洋十日风，惠泉不到荔枝浓。玲珑艳雪无文柚，且耐酸寒剥海红。
冬日草堂漫兴·其三
作者：孙元衡
朝代：清

烹茶方法教儿僮，蟹眼潜听火候工。汲取竹林僧舍水，雨芽来自大王峰。
冬日草堂漫兴·其二
作者：孙元衡
朝代：清

杯泛寒姿菊有英，燕飞蝶舞似春城。山椒子结金铃小，调出香螺软玉羹。
冬日题旧社何秀才书堂
作者：孙元衡
朝代：清

便是佳山水，书堂得自然。庭无新种树，池有不枯泉。几砚惟粗具，茶瓜罕俗筵。小窗横竹榻，深稳足安眠。欲行还辍驾，尘思坐来清。竹密翠相倚，榴寒火更明。游蜂喧午队，冻鸟作春声。讵羡南荒隐，悠悠计此生。
冬日题旧社何秀才书堂·其一
作者：孙元衡
朝代：清

便是佳山水，书堂得自然。庭无新种树，池有不枯泉。几砚惟粗具，茶瓜罕俗筵。小窗横竹榻，深稳足安眠。
冬日题旧社何秀才书堂·其二
作者：孙元衡
朝代：清

欲行还辍驾，尘思坐来清。竹密翠相倚，榴寒火更明。游蜂喧午队，冻鸟作春声。讵羡南荒隐，悠悠计此生。
冬至日即席赋别黄萍谷同寅
作者：孙元衡
朝代：清

至日初长暖律迎，登楼今见众峰晴。来时烟鸟随潮泛，往路风花与雪轻。红叶堆边人欲醉，青山尽处月偏明。大堤芳草关门柳，又领中原别友情。
凤梨
作者：孙元衡
朝代：清

翠叶葳蕤羽翼奇，绛文黄质凤来仪。作甘应似籦笼实，入骨寒香抱一枝。
初春杂咏八首
作者：孙元衡
朝代：清

春华上朝日，遥自扶桑来。温风穆以远，吹我兰蕙开。清芬谐夙好，庭户良悠哉！披襟向空啸，身世飘纤埃。朅来双飞燕，翩翻更徘徊。既酌不成醉，踯躅临高台。独柳似连林，托根草堂下。崇柯总柔翠，婀娜亦飘洒。小鸟吟其巅，菙音共妍雅。高门傥相傍，权朱碧宜瓦。水缆沙棠舟，陆系紫骝马。风条曳笙竽，烟叶荫杯斝。伊何偃在兹，而当鹪？者？栖栖一亩宫，离思日盈把。行春大海岸，心遥步已穷。洪涛奋日驭，天势出其中。兹游岂不壮，灵异如可通。令序感群动，瘴疠潜销融。连樯族芒柽，云席张条风。爰居翔且集，无为去鲁东。不践沧溟外，焉知天宇宽！不逢绝域春，焉知远别难？一岛三千里，乖离更攒岏。鱼龙杂鸟兽，安得久盘桓。寒暄违本性，耳目怅新欢。三复飞蓬篇，根荄谁独完。麋鹿在幽径，采山饲青刍。朝衔篱下花，暮饮槛边流。不知奚所思，几日鸣呦呦。野性乃家畜，顾瞻非匹俦。嗟我忘机客，尘网直误投。中原有亲故，恩断家亦浮。我坐尔当卧，我起尔来游。人日天气清，生理荷深眷。樵客负薪归，中有桃花片；因风堕我前，蜂蝶远相恋。如何离本根，犹以色自衒？大都绝世姿，摧折亦婉变！试看西园中，千花乱如霰。为语飘零人，不得相轻贱。皓魄起东溟，照我双白兔。玉衡灿已陈，金精濯寒素。此物安足希，如人多所务。深藏善营窟，阴狡计潜布。跧伏忽㺦猭，东走复西顾。介雉何斑斑，触？宁不误。估人迁涨海，遗我能言禽。夭桃上行喙，蔚蓝明毳襟。多此岂不贵，饶舌非所钦。粒食鲜香稻，笼置无黄金。扰以青铜镜，翻然喜同林。韬光灭虚影，低首似沈吟。沈吟欲谁语，可以證余心。于人隔九译，我其尔知音。
初春杂咏八首·其一
作者：孙元衡
朝代：清

春华上朝日，遥自扶桑来。温风穆以远，吹我兰蕙开。清芬谐夙好，庭户良悠哉！披襟向空啸，身世飘纤埃。朅来双飞燕，翩翻更徘徊。既酌不成醉，踯躅临高台。
初春杂咏八首·其七
作者：孙元衡
朝代：清

皓魄起东溟，照我双白兔。玉衡灿已陈，金精濯寒素。此物安足希，如人多所务。深藏善营窟，阴狡计潜布。跧伏忽㺦猭，东走复西顾。介雉何斑斑，触？宁不误。
初春杂咏八首·其七
作者：孙元衡
朝代：清
体裁：古风

皓魄起东溟，照我双白兔。玉衡灿已陈，金精濯寒素。此物安足希，如人多所务。深藏善营窟，阴狡计潜布。跧伏忽㺦猭，东走复西顾。介雉何斑斑，触�宁不误。
初春杂咏八首·其三
作者：孙元衡
朝代：清

行春大海岸，心遥步已穷。洪涛奋日驭，天势出其中。兹游岂不壮，灵异如可通。令序感群动，瘴疠潜销融。连樯族芒柽，云席张条风。爰居翔且集，无为去鲁东。
初春杂咏八首·其二
作者：孙元衡
朝代：清

独柳似连林，托根草堂下。崇柯总柔翠，婀娜亦飘洒。小鸟吟其巅，菙音共妍雅。高门傥相傍，权朱碧宜瓦。水缆沙棠舟，陆系紫骝马。风条曳笙竽，烟叶荫杯斝。伊何偃在兹，而当鹪？者？栖栖一亩宫，离思日盈把。
初春杂咏八首·其二
作者：孙元衡
朝代：清
体裁：古风

独柳似连林，托根草堂下。崇柯总柔翠，婀娜亦飘洒。小鸟吟其巅，菙音共妍雅。高门傥相傍，权朱碧宜瓦。水缆沙棠舟，陆系紫骝马。风条曳笙竽，烟叶荫杯斝。伊何偃在兹，而当鹪�者？栖栖一亩宫，离思日盈把。
初春杂咏八首·其五
作者：孙元衡
朝代：清

麋鹿在幽径，采山饲青刍。朝衔篱下花，暮饮槛边流。不知奚所思，几日鸣呦呦。野性乃家畜，顾瞻非匹俦。嗟我忘机客，尘网直误投。中原有亲故，恩断家亦浮。我坐尔当卧，我起尔来游。
初春杂咏八首·其八
作者：孙元衡
朝代：清

估人迁涨海，遗我能言禽。夭桃上行喙，蔚蓝明毳襟。多此岂不贵，饶舌非所钦。粒食鲜香稻，笼置无黄金。扰以青铜镜，翻然喜同林。韬光灭虚影，低首似沈吟。沈吟欲谁语，可以證余心。于人隔九译，我其尔知音。
初春杂咏八首·其六
作者：孙元衡
朝代：清

人日天气清，生理荷深眷。樵客负薪归，中有桃花片；因风堕我前，蜂蝶远相恋。如何离本根，犹以色自衒？大都绝世姿，摧折亦婉变！试看西园中，千花乱如霰。为语飘零人，不得相轻贱。
初春杂咏八首·其四
作者：孙元衡
朝代：清

不践沧溟外，焉知天宇宽！不逢绝域春，焉知远别难？一岛三千里，乖离更攒岏。鱼龙杂鸟兽，安得久盘桓。寒暄违本性，耳目怅新欢。三复飞蓬篇，根荄谁独完。
到官
作者：孙元衡
朝代：清

室自扫除心便足，官閒隐窟竟何如！清严几砚浮生理，萧瑟房寮静者居。差待经营惟种竹，不烦筹度是浇书。天涯韵事应无缺，为避阳鱎懒钓鱼。
刺桐花
作者：孙元衡
朝代：清

春色烧空到海涯，柳营绕遍又山家。昆崙霞吐千层艳，华岳莲开十丈花。百朵红蕉簇一枝，偶然著叶也相宜。烟笼绛羽鹦哥舞，信是春城火树奇。
刺桐花·其一
作者：孙元衡
朝代：清

春色烧空到海涯，柳营绕遍又山家。昆崙霞吐千层艳，华岳莲开十丈花。
刺桐花·其二
作者：孙元衡
朝代：清

百朵红蕉簇一枝，偶然著叶也相宜。烟笼绛羽鹦哥舞，信是春城火树奇。
刺竹
作者：孙元衡
朝代：清

润绿编青上拂云，下枝勾棘最纷纭。到门却步遥成趣，未负生平爱此君。
午时梅
作者：孙元衡
朝代：清

葵叶梅英并可誇，枝枝绛雪受风斜。道人不语先天事，开落庭前子午花。
危舟得泊，晚饭书怀
作者：孙元衡
朝代：清

大海狂澜惊转舵，金山到似解重围。此生不道有来日，欲往何如成独归！粗粝儒餐初定痛，萧疏旅鬓忽知非。百年好是双行脚，梦绕湖山旧翠微。
即事
作者：孙元衡
朝代：清

片石山人身似萍，远随鸥鸟聚沙汀。海邦耳目多新获，岛市谈言各不聆。暮雨过时丛屿黑，春潮到处晓天青。一从止酒添霜鬓，枉向人间论醉醒。
厦门登岸
作者：孙元衡
朝代：清

退之欣见蠍，坡老喜闻骡。将毋耳目僻，反使嗜好阿。孤身阻遐域，相逢尽么魔。奉诏遂生还，慰情良已多。恶声与毒物，不忍便撝诃。虽为夙所贱，愈于风与波。蠢蠢且偕意，亲故夫如何。三年穷困海，瘴疠忧相磨。两脚蹋中土，惊禽脱虞罗。环山带灵石，往往见云窝。流泉出山来，淙淙桥下过。日明枫叶岸，籁起长松坡。弱鳞浮浅渚，喜鹊叫寒柯。翠竹鲜钩棘，著手久摩挲。骡钤与蠍影，默念成微呵。曳杖陟崇冈，城楼郁嵯峨。笋舆尽归客，细路盘青莎。乡程六千里，计日无差讹。挥手谢大洋，日月如腾梭。心灰死欲然，肠冰就阳和。孤斟一壶酒，未醉颜为酡。二公者勋业，浩浩江与河。余生也既晚，下秩同蹉跎。奇怀亦云尔，望古成悲歌。
台人服多不衷，戏为一绝
作者：孙元衡
朝代：清

天涯风俗漫相亲，吴带曹衣迥不伦。无复屠苏障两耳，服妖今已被文身。
叶上花树
作者：孙元衡
朝代：清

文绣成章叶覆枝，凡才多干实支离。喧蜂咽鸟无常态，浪蕊浮花不待时。海东草木无零落，怪底知寒与众殊。突兀含姿向风雨，阶前百尺青珊瑚。
叶上花树·其一
作者：孙元衡
朝代：清

文绣成章叶覆枝，凡才多干实支离。喧蜂咽鸟无常态，浪蕊浮花不待时。
叶上花树·其二
作者：孙元衡
朝代：清

海东草木无零落，怪底知寒与众殊。突兀含姿向风雨，阶前百尺青珊瑚。
听海客言，寄嘲北庄友人
作者：孙元衡
朝代：清

道是求仙历险艰，半思利涉半跻攀。千条岐路迷银矿，一片晴云想玉山。贪挹龙涎乘莽葛，竞驱墨豹逐蜂蛮。非关海客谈言妄，纵到瀛洲未肯閒。
周济庵招同张尔介重集梦蝶草亭
作者：孙元衡
朝代：清

桄榔围古寺，故境野情迷。绕槛寒流细，排云碧笋齐。尘清花弄色，市远鸟閒啼。曾作诗中画，山僧问旧题。
和筱岫次韵元微之咏醉十二篇 其一 先醉
作者：孙元衡
朝代：清

浮生端藉酒为名，坐遣宜城一笑倾。月正明时花未落，玉山颓处亦多情！
和筱岫次韵元微之咏醉十二篇 其七 病醉
作者：孙元衡
朝代：清

痴魂夜共青灯烬，老眼朝惭玉镜窥。道是解酲须五斗，扶头莫避最深卮。
和筱岫次韵元微之咏醉十二篇 其三 宿醉
作者：孙元衡
朝代：清

领发不簪行自由，下阶拾得旧花筹。即今相对浑如梦，消尽人间隔夜愁！
和筱岫次韵元微之咏醉十二篇 其九 劝醉
作者：孙元衡
朝代：清

落来山色云同泛，送去春寒雪自消。风月眼前容我在，未应花外问来朝。
和筱岫次韵元微之咏醉十二篇 其二 独醉
作者：孙元衡
朝代：清

一室酣酣瓮牖春，暖风轻似逐珠尘。有时相劝但孤影，明月入怀吾两人！
和筱岫次韵元微之咏醉十二篇 其五 羡醉
作者：孙元衡
朝代：清

忍得朝饥耐独眠，不憎人不乞人怜。但能强起仍扶去，最好山中未醒年。
和筱岫次韵元微之咏醉十二篇 其八 拟醉
作者：孙元衡
朝代：清

一向不沾尘里事，百般齐付掌中杯。坐移密树听莺罢，笑逐清风猎蕙来。
和筱岫次韵元微之咏醉十二篇 其六 忆醉
作者：孙元衡
朝代：清

洛阳酒会从前事，金谷诗人少后期。三百青铜随地数，凌风玉树早花时。
和筱岫次韵元微之咏醉十二篇 其十 任醉
作者：孙元衡
朝代：清

惠山泉水真宜酿，满载吴船万里来。闻道百川皆到海，长鲸捲浪入深杯。
和筱岫次韵元微之咏醉十二篇 其十一 同醉
作者：孙元衡
朝代：清

招来纵浪酒中人，直似陶潜影答神。莫逆于心相视笑，山花开遍不知春。
和筱岫次韵元微之咏醉十二篇 其十二 狂醉
作者：孙元衡
朝代：清

墨阳斩得愁根断，消受东皇太乙春。白水阆风凭策马，洧盘穷石更无人。
和筱岫次韵元微之咏醉十二篇 其四 惧醉
作者：孙元衡
朝代：清

须省春风料峭寒，几堪狼藉对杯盘。个中清兴争些子，珍重人间夜未阑。
和筱岫次韵元微之咏醉十二篇·先醉
作者：孙元衡
朝代：清

浮生端藉酒为名，坐遣宜城一笑倾。月正明时花未落，玉山颓处亦多情！一室酣酣瓮牖春，暖风轻似逐珠尘。有时相劝但孤影，明月入怀吾两人！领发不簪行自由，下阶拾得旧花筹。即今相对浑如梦，消尽人间隔夜愁！须省春风料峭寒，几堪狼藉对杯盘。个中清兴争些子，珍重人间夜未阑。忍得朝饥耐独眠，不憎人不乞人怜。但能强起仍扶去，最好山中未醒年。洛阳酒会从前事，金谷诗人少后期。三百青铜随地数，凌风玉树早花时。痴魂夜共青灯烬，老眼朝惭玉镜窥。道是解酲须五斗，扶头莫避最深卮。一向不沾尘里事，百般齐付掌中杯。坐移密树听莺罢，笑逐清风猎蕙来。落来山色云同泛，送去春寒雪自消。风月眼前容我在，未应花外问来朝。惠山泉水真宜酿，满载吴船万里来。闻道百川皆到海，长鲸捲浪入深杯。招来纵浪酒中人，直似陶潜影答神。莫逆于心相视笑，山花开遍不知春。墨阳斩得愁根断，消受东皇太乙春。白水阆风凭策马，洧盘穷石更无人。
咏三友花
作者：孙元衡
朝代：清

争迎春色耐秋寒，开向人间岁月宽。嫩蕊澹烟笼木笔，细香清露滴银盘。绣成翠叶为纹巧，蒂并丛花当友看。日日呼童阶下扫，浓阴恰覆曲栏干。
咏佛桑花
作者：孙元衡
朝代：清

烧空处处佛桑燃，寒暖花魂总放颠。大海东头当晓日，丹山脚下对晴烟。眼明五月朱榴火，泪溅一春红杜鹃。粉白嫩黄相映发，遥情将向洛阳天。
咏怀
作者：孙元衡
朝代：清

汎滥安可涉，心遥目亦穷。去我终古居，洋洋至天东。天东本绝国，车书郁以同。荒服文蛇裔，开辟如鸿濛。凤麟屡轶瑞，蛟鳄潜馀凶。至德苟不昌，焉能变殊风？营丘鄙秦楚，霸业不可留。牛山果足叹，当始于爽鸠。况兹瀛壖外，日南一荒洲。拥主思自固，焉能迓天庥？嗟哉神龙裔，远逐蛟鱼游。天地忽崩瓦，窜伏逃羁囚。一龙五蛇俱，蜕骨归山丘。海邦富族类，化为公与侯。今车覆古辙，徒为万年忧。沧洲百战地，乃是劫火馀。出没均异物，君子将焉如。不闻蛟龙穴，远藉鲵鲋居。发肤幸自完，可以还丘墟。向每闻其事，谈笑亦欷歔。焉知二十载，分圭守皇舆。玉斗既失坠，纽枢惟恐虚。黄虞去已远，伫立久踌躇。安得壶公杖，更驭奇肱车。事后计成败，云净缅朝暾。决策当险艰，骇兽东西奔。亲贵顾三族，卑贱隔九阍。岂无忠信士，疑忌恣烦冤。太息怀沙客，流恨悲湘沅。天高听虽下，肃穆无所宣。风雷昔垂诫，乃以彰圣贤。后世重推测，数在固当然。昭昭且不鉴，愚悃况戋戋。古狂戆以直，劲矢脱刚弦。进则蹈诸刃，退亦沈于渊。知几神可贵，徘徊瞻八埏。梦飞九万里，举手叩天扉。正绥驰黄道，执戟护紫薇。氛翳有时见，廓清先一挥。引弓射天狼，血溅青云衣。功成酌北斗，日月有交辉。乞身但长揖，骖鸾愿旋归。一朝谢封赏，万劫无是非。为语功名人，素心不可违。崇墉守其国，重介卫其身；岂云不足恃，未若疆无尘。民气贵和乐，太平如始春。造物久安静，丰功竟何人。居中思固位，出守复忧贫；履危谋可用，临难力自伸。坐使天下事，徵于笑与颦。下农没其世，应知天帝仁。茹兰而掩涕，兰芳涕亦芳。掷兰在中野，终为王者香。淹化杜鹃血，飘入春山长。达人本知命，情在斯徬徨。万古一行下，江淮共汤汤。草木欲枯死，天衢毋乃荒。世人有浊泪，落向妻孥傍。时复伪为之，妖狐媚豺狼。欲拭将奚把，荆楚有迷阳。海平清可鉴，淹倏云峰高。天河耿耿气，入夜生风涛。风起青萍末，万物旋奔逃。走者当块鞠，飞者隐蓬蒿。猿猴慕厥类，鸾鹤亡其曹。壮夫柳生肘，儒士笔为刀。血气多变化，志虑从所操。立身重如岳，祸福犹纤毫。大鹏徙南海，瞬息须往还。惟大乃行速，日月如投环。六月旷程期，何以枋榆间。贤者经世务，养翮辞故山。慷慨以驱驰，仗策叩天关。事一切必万，中路就险艰。善哉于忽操，一鼓再三弹。卓远病茕独，处幽晦其妍。自申非所愿，相忘庶苟全。冥情绝町畦，旷世为周旋。形神闇以鉴，音旨默相宣。微长忽自展，乃为外物牵。笼禽拂其羽，钩鳞跃于渊。百媚希见察，于余奚有焉！玉质天所赋，守身若黄金。寒梅抱香雪，翠筱弄珍禽。未希华屋宠，爱此嘉树林。虽有青铜镜，不照？母心。独立本遗世，诼之以善淫。龙唇凤凰足，愿以奉君琴。修饰乃窥镜，容辉讵自然。托意匪膏沐，飞蓬良亦妍。黄鹄振六翮，素衣仪九天。骐骥释珠络，莽苍生云烟。如何性情事，与俗相因缘。坟典彰媚好，冠冕文拘挛。守真谅不察，脉脉向婵娟。孤芳便萎绝，终与芜秽殊。及时刈葰茂，君子良自娱。清芬本同好，在浊非所需。守贞复自固，惧为俗所污。灼灼路傍花，盈盈媚如姝。因之成决绝，时违情亦疏。申椒涂鲍肆，好恶良难俱。重明不可塞，大圆不可规。长风起天籁，大音声古希。江海流浩浩，瀇瀁焉可知。峻德藐终古，文昭质不亏。岁月疾如驶，嗟尔人命微！抱景倚寒月，含情弄光辉。楚楚蜉蝣羽，飘飘安所归。营生苦其劳，未悟有生乐。遇芳辍艳赏，得酒避深酌。汎爱有岐情，远忧无近诺。是古而非今，冀来乃悲昨。机伏事龃龉，音沈魂错愕。义利各有怀，喧寂异求索。高位与修名，同伤年命薄。椒糈要百神，良以质好修。吉凶且不问，行媒安所求。养空若浮澜，逍遥与天游。系俗多芥蒂，愚士众所囚。兰舟不备楫，终焉逐下流。逆流奋柔橹，不如委虚舟。张毅富修襮，热病侵六腑。单豹炼神仙，导气饲饥虎。精魄淹为形，空室暂为主。微长遭恶辱，一乐敛诸苦。疾痛在呼吸，恍惚循今古。奚速夫奚迟，熟将而孰辅？应尽便须尽，斯言良诩诩。辍耕且容与，南亩已半荒。良苗滋螟螣，不及莠与稂。稂莠宁可舂，惰者安其常。勤动长子孙，如国思富强。大田本多稼，淹化麋鹿场。官符日夜急，徒为后世殃。食力且不给，荣利焉能长！濯我田中足，慨然游王畿。一命陟边徼，再命踰沧湄；万里恣新感，十年多故悲。庶事攻其短，修涂鞭我疲。问心纷变计，盈耳但卑词。岂无升斗禄，疗此朝夕饥；蓼虫徙葵藿，甘苦不相宜。中原岂迮陕，南渡乘隆波。丹山届炎野，硌硌亦峨峨。道逢皆货殖，毂击肩相摩。当衢使猛气，家有人荷戈。诵读岂不闻，时藻空遮罗。考古觌疑字，无由订差讹。江汉故人在，我劳魂梦多！川泽静幽默，杳然舒我情。靡草伏衢路，松声流太清。树兰十二亩，芬芳恰一生。念此山中物，顺性得所成。如何枯朽质，遥遥日南征。高张逸清响，澡雪盥垢氛。领会无始意，结交云中君。似谓鱼鸟乐，远殊竹帛勋。俗物眼中尽，笔砚良可焚。伏槛看丁子，纷陈皇古文。青霞入修夜，流辉闇不扬。万籁聋其山，烟雨生微茫。章甫适遐域，行潜名未彰。熊虎不受缚，龟鱼乐深藏。随俗非所喜，渐磨良有方。胡绳自纚纚，顑颔奚足伤。昭质苟不亏，可以观四荒。树萱以忘忧，采虻本疗郁。形骸踰阡陌，思虑殚枯菀。方寸不自理，牵情灰死物。奋欲亲黄庭，相将谢朱绂。三山道路遥，青精向谁乞。大块总艰辛，虾鱼同鼎沸。空宇本无声，自然发清响。含毫腼古今，操觚洞莽苍。思风吹言泉，大海春潮广。笔颖如剑锋，摧坚亦攻仰。亘古不平事，指画在孤掌。所思不能明，为君达遐想。搜刮及虫鱼，诛求到魍魉。珍驾税平林，延览得真赏。枕块憩虚恬，悠然成一往。方知功德外，音徽属吾党。凤弹有公田，高低麦与谷。雨旸失天时，荒秽走群鹿。家园二顷馀，子母暗相黩。坚好尽锱铢，追呼益穷蹙。卑官类逋窜，徇此五年禄。黄齑一百瓮，素餐仍碌碌。栈栈荆棘中，悲风吟古屋。举头瞻碧落，与海混中边。朝光亦何满，夜色更澄鲜。两丸浮远界，列宿横飞烟。滔滔者奚适，苍苍兮无缘。理生一驹隙，所向恣缠绵。断我骨肉恩，南蛮共流年。娲鍊欲奚补，禽衔安可填。水光练天色，亭亭者余心。长风扇横波，逝日如已沈。藐躬忽忘返，与世为商参。海中有大鸟，修翎异凡禽。在天不厌高，在水不厌深。异境难久居，栖托求常林。徘徊枯与菀，中夜起哀音。九皋鹤警露，九尾鸧警霜。微禽能变化，出群名故扬。饬躬古修士，守道如金汤。读书拔陈根，犹力耕我疆。崛起从人望，不异麟与凰。繄余拙禀气，蚩蚩等群氓。委身作秕稗，共此斗斛量。
咏怀·其一
作者：孙元衡
朝代：清

汎滥安可涉，心遥目亦穷。去我终古居，洋洋至天东。天东本绝国，车书郁以同。荒服文蛇裔，开辟如鸿濛。凤麟屡轶瑞，蛟鳄潜馀凶。至德苟不昌，焉能变殊风？